ועדת הכספים, כנסת 19, פרוטוקול מספר 192, 2013-10-29 14:00

ניסן סלומינסקי: רבותיי, אנחנו פותחים את הישיבה.

ניסן סלומינסקי: על סדר היום שינויים בתקציב לשנת 2013.

ניסן סלומינסקי: נתחיל ברביזיות.

<טמיר כהן: פניות מספר 93 ו-94 – אנרגיה ומים.

<טמיר כהן: הוגשה רביזיה על ידי חבר הכנסת ליצמן.

ניסן סלומינסקי: הצבעה

ניסן סלומינסקי: הרביזיה לא אושרה והבקשה התקבלה.

<טמיר כהן: פנייה מספר 100, הוצאות פיתוח אחרות.

ניסן סלומינסקי: אנחנו מצביעים.

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

<טמיר כהן: פנייה מספר 101 – משרד ראש הממשלה.

<טמיר כהן: זה היה עניין של מערך הדיור.

<טמיר כהן: כל זה מהישיבה הקודמת.

ניסן סלומינסקי: אנחנו מצביעים.

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

<טמיר כהן: פנייה מספר 110, תמיכות שונות.

ניסן סלומינסקי: אנחנו מצביעים.

ניסן סלומינסקי: הרביזיה לא התקבלה

ניסן סלומינסקי: הרביזיה נפלה והבקשה התקבלה.

<טמיר כהן: עכשיו אפשר לחזור לחוברת.

<טמיר כהן: יש שתי פניות בחוברת מהישיבה הקודמת.

<טמיר כהן: משרד הפנים נמצא?

<טמיר כהן: פנייה מספר 13.

<טמיר כהן: לא הגיע נציג.

<טמיר כהן: סיימנו את הרביזיות.

<טמיר כהן: אנחנו עוברים לחוברת.

ניסן סלומינסקי: פנייה מספר 68.

<מיכאל רבזין: אגף החשב הכללי.

<מיכאל רבזין: מדובר בבקשה לתקצוב 536 מיליון שקלים בתקציב הרשאה להתחייב לטובת תשלום החזרי הון עבור הקמת בניין ג'נרי 2 בקריית הממשלה בירושלים.

משה גפני: למה זה לא היה בתקציב?

<מיכאל רבזין: זה נשכח.

<מיכאל רבזין: מדובר בהרשאה להתחייב למשך 22 שנים במקום תשלומים של שכר דירה.

<מיכאל רבזין: המשרדים ישלמו תשלומים, בעצם את אותם תשלומים, עבור החזר הון ליזם כאשר בתום 22 שנים הבניין שלנו – זה נכס מדינה מהיום הראשון.

משה גפני: אף על פי כן, למה זה לא היה בתקציב?

ניסן סלומינסקי: הוא אמר שזה נשכח.

<מיכאל רבזין: התקצוב של ההרשאה להתחייב נשכחה.

<מיכאל רבזין: אנחנו מקימים בניין ג'נרי 2 בקריית הממשלה בירושלים.

<מיכאל רבזין: שכחנו לתקצב הרשאה להתחייב למשך 22 שנים.

<מיכאל רבזין: הפרויקט מורכב מתשלום על הקרקע, מתשלום עבור מענק הקמה ליזם והרשאה להתחייב למשך 22 שנים.

משה גפני: שכחתם לתקצב את הסכום הזה בתקציב המדינה.

<מיכאל רבזין: הרשאה.

<מיכאל רבזין: יש לנו אישור המשרדים.

גילה גמליאל: בגלל שזה חשוב, נאשר את זה.

ראובן ריבלין: אני לא מבין למה אתם צריכים העברה פורמלית.

ראובן ריבלין: הרי נתתם הרשאה להתחייב.

<מיכאל רבזין: הייתה לנו הרשאה להתחייב ל-150 מיליון שקלים עבור שכר דירה.

סתיו שפיר: מי היזם שאנחנו מתחייבים בפניו?

ראובן ריבלין: זה PFI?

<מיכאל רבזין: זה BOT.

<מיכאל רבזין: PFI.

ראובן ריבלין: זה BOT שהחשב הכללי ביקש, הוא נתן הרשאה להתחייב ליזם.

<מיכאל רבזין: עוד לא חתמנו על החוזה.

סתיו שפיר: מי היזם בפניו אנחנו מתחייבים?

<מיכאל רבזין: היזם הוא חברת שיכון ובינוי שזכתה במכרז.

גילה גמליאל: כל הדיונים בוועדה הם סביב בינוי ושיכון.

ניסן סלומינסקי: אמרת שזה עדיין לא חתום?

<מיכאל רבזין: אנחנו לא יכולים לחתום על ההסכם עד שיש לנו תקציב הרשאה להתחייב.

סתיו שפיר: מה כולל ההסכם?

<מיכאל רבזין: הקמה ותחזוקה של בניין.

ראובן ריבלין: זאת לא הגדלת הסכום.

<מיכאל רבזין: לא.

<מיכאל רבזין: ללא הגדלת סכום.

ראובן ריבלין: רק טעות סופר.

<מיכאל רבזין: כן.

סתיו שפיר: אתה מדבר עכשיו על חצי מיליארד שמופיעים כאן.

<מיכאל רבזין: כן.

ניסן סלומינסקי: הרשאה להתחייב ל-22 שנים.

ניסן סלומינסקי: מי בעד לאשר את פנייה מספר 68?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פנייה מספר 68 – אושרה

ניסן סלומינסקי: הפנייה אושרה.

סתיו שפיר: רביזיה.

ניסן סלומינסקי: פניות מספר 77 ו-78.

<אסף וסרצוג: הפנייה נועדה לתגבר את תקציב מתאם פעולות הממשלה בשטחים בסך של שני מיליון ומאה אלפי שקלים בהתאם לסיכום תקציבי בין המשרדים לשנת 2013.

ניסן סלומינסקי: אתם פשוט שכחתם שעצרנו את זה במשך שבועיים ועכשיו זה ראוי להעברה.

ניסן סלומינסקי: אנחנו מצביעים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פניות מספר 77 ו-78 - אושרו

ניסן סלומינסקי: הפנייה אושרה.

משה גפני: רביזיה.

ניסן סלומינסקי: אורית מבקשת רביזיה.

משה גפני: לפחות יש מישהו ששומר על העקרונות.

ניסן סלומינסקי: פניות מספר 117 ו-118.

<יחזקאל כהן: מנהל אגף בכיר לתקצוב ותכנון במשרד לשירותי דת.

<יחזקאל כהן: מדובר כאן בפנייה תקציבית של כל סעיפי התקציב ההמשכי של המשרד.

<יחזקאל כהן: שאלתם שאלות ונתנו עליהן תשובות.

ניסן סלומינסקי: אני מבין שכאן הרעיון המרכזי הוא שכל הנושא הזה עובר ממשרד למשרד.

<יחזקאל כהן: לגבי המקומות הקדושים, כן.

<יחזקאל כהן: הייתה החלטת ממשלה להעביר את המקומות הקדושים מתיירות אלינו.

ניסן סלומינסקי: אני מניח שאת הטיפול במקומות ולא את המקומות.

יצחק כהן: אבל זה לא התקציב.

יצחק כהן: הורידו להם חצי בדרך.

יצחק כהן: זה היה חמישה וחצי מיליון.

<יחזקאל כהן: אולי משרד התיירות יתייחס, אבל זה הבסיס.

<קרן שפע: זה הבסיס של התקציב.

<קרן שפע: בזכותך היו שנתיים שהיה קצת יותר, אבל הבסיס הוא 3.345.

יצחק כהן: ובזכותי יהיה הפעם יותר?

ניסן סלומינסקי: אם תצטרף – כן.

ניסן סלומינסקי: אנחנו מצביעים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פניות מספר 117 ו-118 - אושרו

ניסן סלומינסקי: הפניות אושרו.

ניסן סלומינסקי: פניות מספר 119 ו-122.

<אליאן רובנוביץ: אנחנו מדברים על המימוש של הסכם תקציבי לשנת 2013, תוספת לתפעול המשרד, תוספת לייעוץ המשרד.

משה גפני: אלה דברים שוטפים, נכון?

<אליאן רובנוביץ: כן.

<אליאן רובנוביץ: אלה דברים שוטפים.

משה גפני: אז למה זה לא היה בתקציב?

<אליאן רובנוביץ: אנחנו מתוקצבים כדרך קבע בגירעון.

סתיו שפיר: זה נהוג שתקבלו תוספת כל שנה בלי שזה יהיה בתוך התקציב?

<אליאן רובנוביץ: כן.

ניסן סלומינסקי: למה אתם תמיד מתוקצבים בגירעון?

<אליאן רובנוביץ: את זה צריך לשאול במשרד האוצר.

סתיו שפיר: כמה שנים זה נמשך כך?

יצחק כהן: שנים.

<אליאן רובנוביץ: שנים.

ניסן סלומינסקי: זה משחק כזה?

<אליאן רובנוביץ: אני מניחה שזה סוג של משחק.

ניסן סלומינסקי: זאת אומרת, זה לא נכנס לבסיס התקציב.

יצחק כהן: אז לא נאשר.

גילה גמליאל: לא הבנתי את סוג המשחק.

גילה גמליאל: בוא נשחק יחדיו.

<אליאן רובנוביץ: אני יודעת שהתקציב שלנו הוא כ-52 מיליון שקלים וארבעים מיליון הם לשכר.

<אליאן רובנוביץ: 12 מיליון שקלים לא מספיקים לנו לא לחניה, לא לארנונה, לא לשום דבר.

<אליאן רובנוביץ: תמיד במקביל יש הסכם תקציבי.

ניסן סלומינסקי: המשמעות היא שזה לא נכנס לבסיס התקציב.

<אליאן רובנוביץ: בדיוק.

ניסן סלומינסקי: אז כל שנה צריך לבוא בנפרד.

סתיו שפיר: זה יותר מזה.

סתיו שפיר: המשמעות של זה היא שזה לא חוקי.

סתיו שפיר: בוא נשים את הדברים על השולחן.

סתיו שפיר: לא אמורים להיערך הסכמים לפני הגשת התקציב שכוללים שינויים שאנחנו לא יודעים עליהם.

יצחק כהן: כי אז כל אחד יעשה את זה.

סתיו שפיר: לא יכול להיות שמלכתחילה התקציב יהיה גירעוני.

סתיו שפיר: זאת לא התנהגות הגיונית ולא התנהלות יעילה.

סתיו שפיר: אני לא אומרת את זה חס וחלילה נגדך.

גילה גמליאל: איפה נציג האוצר?

גילה גמליאל: מי נציג האוצר?

<אליאן רובנוביץ: הוא לא כאן.

יצחק כהן: אנחנו נגד.

<אליאן רובנוביץ: אם לא תאשרו לנו, לא יהיה לנו כסף.

סתיו שפיר: המטרה היא שבתקציב הבא הדברים האלה יהיו כלולים.

ניסן סלומינסקי: לפעמים מדין רחמים.

גילה גמליאל: כדי שלא נבזבז את הזמן של היום, אני דורשת שנקיים כאן דיון עם נציגי האוצר הרלוונטיים שייתנו לנו הסברים.

ניסן סלומינסקי: אני אציע שאנחנו נאשר לכם את זה, אבל אנחנו נקיים דיון על כל התהליך הזה.

סתיו שפיר: ביקשנו מהם להגיע לדיונים כאן והם היו אמורים לבוא כדי להסביר.

סתיו שפיר: איפה כל האנשים האלה?

סתיו שפיר: כל שבוע, בכל העברה תקציבית, אתה אומר שהפעם נאשר ובשבוע הבא נקים דיון.

ניסן סלומינסקי: אף פעם לא אמרתי בשבוע הבא.

ניסן סלומינסקי: זה נרשם כאן ויתקיים על זה דיון.

סתיו שפיר: בחוק ההסדרים למשק המדינה נאמר בצורה מפורשת שאי אפשר להכניס לתקציב.

סתיו שפיר: לא יתכן שבזמן הגשת התקציב יהיו שינויים שאנחנו יודעים שצריכים להתקיים.

ניסן סלומינסקי: אף אחד לא יודע.

ניסן סלומינסקי: אם זה לא נכנס לבסיס התקציב, אף אחד לא יודע.

סתיו שפיר: הם סומכים על כך שאתה תעביר אותם אחר כך לוועדה.

סתיו שפיר: זה לא עובד כך.

ניסן סלומינסקי: לא.

ניסן סלומינסקי: אף אחד לא יודע.

ניסן סלומינסקי: מאחר וזה לא בסיס התקציב, זה נתון למשא ומתן כמו שקורה עם הרבה דברים אחרים.

סתיו שפיר: אומרת נציגת המשרד שיש כאן משחק והדבר הזה ידוע.

ניסן סלומינסקי: זה לא משחק.

סתיו שפיר: כבר שנים זה מתבצע בצורה כזאת.

גילה גמליאל: היא אמרה שזה משחק.

ניסן סלומינסקי: לכן נזמין את האנשים הרלוונטיים.

סתיו שפיר: תזמין אותם לפני שנאשר את הפניות האלה.

סתיו שפיר: אם כל פעם נאשר להם, למה שהם בכלל יחשבו שיש כאן משהו?

ניסן סלומינסקי: אני יודע את העומס המוטל עליהם.

סתיו שפיר: המשמעות היא שהמדינה תקועה כי כך מעבירים סכומי כסף.

סתיו שפיר: זה לא רק המשרד.

משה גפני: הדברים האלה היו כבר.

יצחק כהן: הם מזעזעים.

משה גפני: זה תהליך שבאמת לא מתקבל על הדעת.

משה גפני: אני הייתי מעכב העברה כזאת.

יצחק כהן: אבל מסכנים, מה הם יעשו?

יצחק כהן: הם לא אשמים.

משה גפני: הנושא הוא לא משרד התקשורת או משרד כלשהו.

משה גפני: יש כאן תהליך שאני חושש שהוא תהליך הונאה.

משה גפני: מגישים לך תקציב ויודעים שמשרד ממשלתי, תשלום הארנונה לא נמצא בתוך התקציב.

משה גפני: למה עושים את זה?

משה גפני: עושים את זה כדי שאתה וחברי הוועדה, ובכלל כל חברי הכנסת, לא ידעו את המכלול ורק אגף התקציבים ידע.

משה גפני: אני חושב שצריך לעכב את זה לפחות לשבוע.

יצחק כהן: אבל הם אלה שסובלים.

גילה גמליאל: הבעיה שלי היא עם האוצר.

משה גפני: הם סובלים יותר כשהם בידיים של אגף התקציבים ולא יכולים לעשות שום דבר.

גילה גמליאל: גפני, אני הייתי הולכת אתך יד ביד אבל הבעיה שלנו היא עם האוצר.

גילה גמליאל: הם אלה שהגישו לנו את התקציב והם הגישו לנו תקציב שקרי בעליל.

ניסן סלומינסקי: מאחר ואני מכיר את הלו"ז שלנו, לכן אני יודע שזה ייקח קצת יותר זמן משבוע.

יצחק כהן: לא.

יצחק כהן: בוא נפסיק הכול.

ניסן סלומינסקי: אני מבין ממנה שהמשרד לא יוכל לתפקד.

ניסן סלומינסקי: הנושא הזה נרשם ויעלה לדיון, אליו הם יוזמנו.

סתיו שפיר: אבל זה לא עובד כך.

ניסן סלומינסקי: אני יודע.

ניסן סלומינסקי: את חושבת שלא.

סתיו שפיר: כי אני לא מוכנה שוועדת כספים תלך למהלך כזה.

ניסן סלומינסקי: מותר לך לא להיות מוכנה אבל אם יש אחרים שיחשבו שהם מוכנים, הם יצביעו.

סתיו שפיר: אני חושבת שחברי הכנסת שמוכנים להצביע בעד העברה שברור כאן

סתיו שפיר: לכולנו ויש הסכמה בחדר שהיא לא הייתה צריכה להיות כך, אלא הייתה צריכה להיות כלולה בבסיס התקציב.

יצחק כהן: זה לא היא.

יצחק כהן: זה אגף התקציבים.

משה גפני: היא לא אשמה.

גילה גמליאל: הבעיה היא אגף התקציבים.

סתיו שפיר: אני לא מדברת עליה.

סתיו שפיר: אני מדברת על אגף התקציבים.

סתיו שפיר: ודאי שזה לא באשמת המשרד.

יצחק כהן: את צודקת.

גילה גמליאל: אם אגף לא יבוא להסביר את עצמו כאן בשבוע הבא, יום שלישי הבא, אני מודיעה חגיגית שאני בעצמי לא מצביעה להם על ההעברה.

ניסן סלומינסקי: לא.

ניסן סלומינסקי: אל תגידי שבוע הבא כי זה תלוי בלוח הזמנים שלנו.

יצחק כהן: צריך להפסיק את עבודת הוועדה ולזמן אותם לכאן.

גילה גמליאל: שיבואו ויסבירו את הדברים האלה.

ניסן סלומינסקי: לפי הזמן שלנו.

גילה גמליאל: על מנת למנוע את הזילות הזאת, חייבים לעשות לזה סוף.

ניסן סלומינסקי: אמרתי שנזמין אותם.

יצחק כהן: הצבענו על חוק תקציב שהייתה הונאה בבסיסו.

יצחק כהן: זה לא יכול להיות.

יצחק כהן: הונו אותנו ואנחנו הונינו את הציבור.

ניסן סלומינסקי: זאת לא חריגה מהתקציב.

ניסן סלומינסקי: לא מדובר על זה.

ראובן ריבלין: יש כאן שני תקציבים.

ראובן ריבלין: יכול להיות שאנחנו יכולים לאשר כי זה תלוי בהכנסה.

ראובן ריבלין: אלה ארבעת הסעיפים האחרונים.

ראובן ריבלין: תקציב אחד, לא רוצים להעלות את בסיס התקציב של משרד התקשורת מעבר ל-52 מיליון שקלים.

עפר שלח: אני באמת לא רוצה להעליב אותך, אבל גם המספרים שאמרת הם שונים מהמספרים שבפנינו.

עפר שלח: כאן מופיע שבעים ושמונים ושמונה, ולא ארבעים ושתיים ושישים.

עפר שלח: הוצאה מותנית בהכנסה, יש לכם עשרים ועולה עכשיו לשבעים וארבע.

עפר שלח: הוצאה, 69,839 עולה ל-88.

סתיו שפיר: ניסן, אתה נותן שיעשו ממך ומהוועדה צחוק.

סתיו שפיר: עושים צחוק מהכנסת.

יצחק כהן: סתיו, אנחנו עושים צחוק מהציבור.

ניסן סלומינסקי: מאחר ואנחנו רגילים ואנחנו יודעים מה המשמעות של תקציב ומתי מעבירים, אנחנו סובלים מזה שנים, כל המפלגות.

סתיו שפיר: אנחנו סובלים במפלגות?

יצחק כהן: אני לא מכיר את הדבר הזה.

ניסן סלומינסקי: לא מפלגת העבודה.

ניסן סלומינסקי: אתם באופוזיציה.

יצחק כהן: לא יעלה על הדעת.

סתיו שפיר: כך מתנהלת המדינה ואחר כך אנחנו מתפלאים.

<קריאה: חשב משרד התקשורת.

<קריאה: קודם כל, תקציב מדינה אושר.

משה גפני: אתה עובד במשרד התקשורת?

יצחק כהן: לא.

יצחק כהן: באוצר.

משה גפני: לא רפרנט של האוצר.

<קריאה: לא.

<קריאה: לא רפרנט.

<קריאה: ביקשו ממני להופיע.

<קריאה: אני מטעם האוצר, אבל יושב במשרד התקשורת ואחראי על ביצוע התקציב.

<קריאה: קודם כל, התקצוב של משרד התקשורת לפני שנים, אני מדבר כאן לכל חברי הוועדה ואני מבקש שגם תקשיב לי.

עפר שלח: דבר בנימוס.

עפר שלח: זה יושב ראש ועדת הכספים ואתה לא תדפוק על השולחן ותגיד.

יצחק כהן: עפר, הוא פקיד.

יצחק כהן: די.

יצחק כהן: דבר, אחי.

יצחק כהן: דבר.

יצחק כהן: הוא רוצה לדבר ואתה לא מקשיב לו.

יצחק כהן: אחר כך באים אליו בטענות שהוא מבקש ממך שתקשיב לו.

ניסן סלומינסקי: הוא קיבל זכות דיבור ואני נותן לו לדבר.

יצחק כהן: אני אגבה אותך.

יצחק כהן: דבר.

<קריאה: תודה.

<קריאה: התקציב של משרד התקשורת הוא בתת תקצוב.

<קריאה: לכן יש הסדרים להסדיר את התקציב השוטף.

<קריאה: יש לנו חניות, יש לנו שכר דירה, דברים שוטפים בסיסיים שאנחנו לא מתוקצבים בהם.

ראובן ריבלין: מה היה קורה אם אין רזרבה?

ניסן סלומינסקי: כל מה שאתה אומר, הסבירה אליאן.

סתיו שפיר: רובי, למה אתה מצביע בעד?

סתיו שפיר: אני רוצה לשאול שאלה עניינית.

סתיו שפיר: מה כלול במסגרת ההסכמים שקיבלתם?

סתיו שפיר: מה הסכום שבסופו של דבר יעבור?

ניסן סלומינסקי: אני מבקש לא לענות.

ניסן סלומינסקי: סתיו, אני מבקש לא לדבר עכשיו.

סתיו שפיר: מה זאת אומרת?

סתיו שפיר: זאת שאלה.

ניסן סלומינסקי: לא קיבלת רשות דיבור.

ניסן סלומינסקי: די.

ניסן סלומינסקי: נגמר הסיפור.

סתיו שפיר: שאלתי שאלה.

סתיו שפיר: אני חברת ועדה.

ניסן סלומינסקי: תצביעי ותקבלי רשות לשאול.

ניסן סלומינסקי: לא קיבלת אישור.

סתיו שפיר: אדוני היושב ראש, אפשר בבקשה לקבל אישור לשאול שאלה?

ניסן סלומינסקי: לא.

ניסן סלומינסקי: כי אני באמצע דיבור.

סתיו שפיר: אחרי שתסיים.

ניסן סלומינסקי: את מדברת שוטף כל הזמן.

יצחק כהן: אבל היא צודקת.

ניסן סלומינסקי: אני אסביר לך למה אני כועס.

ניסן סלומינסקי: אנחנו בלחץ של זמן.

ניסן סלומינסקי: אתה בדיוק חזרת על כל מה שהיא הסבירה ולא היית שותף לכל הדיון שהיה כאן בנושא הזה.

ניסן סלומינסקי: לא הוספת כלום.

ניסן סלומינסקי: אני לא רוצה להגיד שהחמרת, אבל אמרת אותו הדבר.

ניסן סלומינסקי: הבעיה שלנו היא לא אליך.

ניסן סלומינסקי: יש לנו בעיה לגבי חוסר תקצוב.

ניסן סלומינסקי: אנחנו לא מסכימים שיהיה מצב שהאוצר מראש מתקצב בחוסר משרד ואחר כך מעביר לו, לא לבסיס, כמענק או כל דבר אחר.

ניסן סלומינסקי: זה דבר שלא יעלה על הדעת.

ניסן סלומינסקי: אני מציע שאנחנו נאשר את זה כי הם צריכים לחיות אבל מצד שני נזמן את השרים או את המנכ"לים של משרד האוצר ושל משרד התקשורת כדי לוודא ולנסות להבין את הפלא הגדול הזה ואולי להפסיק אותו.

ניסן סלומינסקי: נקודה.

סתיו שפיר: עוד שאלה לגבי התקציב הרחב.

סתיו שפיר: מה התקציב הכולל שאתם מתכוונים להעביר בהעברות התקציביות השנה?

<אליאן רובנוביץ: סדר גודל של עשרה מיליון שקלים ועוד כעשרה מיליון שקלים לייעוץ.

סתיו שפיר: עשרים מיליון שקלים בשנתיים הקרובות?

<אליאן רובנוביץ: סדר גודל.

סתיו שפיר: מה היה בשנה שעברה?

סתיו שפיר: כמה העברתם מחוץ לבסיס התקציב?

<אליאן רובנוביץ: אם אני לא טועה, גם.

ניסן סלומינסקי: מי בעד אישור ההעברה ולקיים דיון אתם בנושא?

ראובן ריבלין: אין לנו ברירה.

סתיו שפיר: רובי, אני לא מבינה אותך.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פניות מספר 119 ו-122 – אושרו

ניסן סלומינסקי: הפניות אושרו.

ניסן סלומינסקי: אתם תעבירו את זה לבעלי הבית שלכם ואנחנו נקיים דיון.

ניסן סלומינסקי: תגידו שדעת הוועדה מאוד מאוד לא נוחה מהשיטה הזאת.

ניסן סלומינסקי: אנחנו נרצה להבין את זה כאן ולשנות את זה.

ניסן סלומינסקי: תודה רבה לכם ואני מתנצל בפני החשב, לא התכוונתי אישית אבל אנחנו קצת בלחץ הזמן.

ניסן סלומינסקי: פנייה מספר 121.

ראובן ריבלין: אני הייתי אחרי פואד ולא הסכמתי לזה.

ניסן סלומינסקי: יהיה על זה דיון.

ניסן סלומינסקי: נזמין את מי שיכול לתת לנו תשובות.

ניסן סלומינסקי: הם לא אלה שיכולים לתת תשובות.

ראובן ריבלין: אני כשר התקשורת לא הסכמתי ואריק שרון הסכים אתי.

סתיו שפיר: אני רוצה שיראו בוועדה הזאת מקום נכבד.

ניסן סלומינסקי: יש לנו מספיק העברות שיהיו לנו שנוכל, אם נרצה, אבל אנחנו נקבל את ההסברים ונראה.

<קרן שפע: תקציבאית משרד התיירות.

<קרן שפע: הפנייה נועדה להעביר 170 מיליון שקלים בהרשאה להתחייב לשני תחומים: לתחום פיתוח תשתיות תיירותיות ולתחום ההשקעות.

<קרן שפע: 100 מיליון שקלים הם להשקעות ו-70 מיליון שקלים לתשתיות, במסגרת סיכום בין המשרדים.

ניסן סלומינסקי: זה נועד להקמת מלונות.

עפר שלח: כתוב שזאת העברה פנימית של המשרד.

<קרן שפע: איפה זה כתוב?

<קרן שפע: המקור של זה הוא מים המלח.

<קרן שפע: יש החלטת ממשלה לפיתוח ים המלח, פיתוח סביבתי בים המלח, וזה בעצם המקור שהאוצר משתמש בו כרגע כי יש שם ביצוע איטי.

ראובן ריבלין: הוא מעביר מים המלח לרזרבה.

סתיו שפיר: על איזה תשתיות תיירותיות אנחנו מדברים?

<קרן שפע: יש מגוון של פרויקטים באילת, בירושלים, בעכו.

<קרן שפע: אם תרצי רשימה, נוכל להעביר אותה.

סתיו שפיר: אשמח לשמוע.

סתיו שפיר: בבקשה.

<קרן שפע: באילת חניון הקרולינה, שדרוג הטיילת לאחר פינוי הדוכנים – בנובמבר אמורים לפנות את הדוכנים שם – קריית ספורט בינלאומית, תכנון של מרכז תיירות ישן מול הטיילת.

<קרן שפע: בירושלים זה עין כרם.

<קרן שפע: בעכו, קו השיט חיפה-עכו, גן הבוסתן, טיילת דרומית, חניון המגדלור.

סתיו שפיר: מי מקבל את המענקים להקמת המלונות?

<קרן שפע: יוצאים בקול קורא.

<קרן שפע: נותנים מענקים לעשרים אחוזים להקמה והרחבה של מלונות.

<קרן שפע: הגישו לנו בקשות מלונות בירושלים, בטבריה, בנתניה ובאילת.

סתיו שפיר: באיזה בעלות?

<קרן שפע: יזמים פרטיים.

<קרן שפע: הם פונים אלינו ואנחנו נותנים להם עשרים אחוזים מענק כדי לעודד את פיתוח האכסון המלונאי.

סתיו שפיר: מי בסוף קיבל?

<קרן שפע: במקרה הכינותי מראש.

<קרן שפע: את רוצה שמות של מלונות שקיבלו מענקים?

סתיו שפיר: של החברות שמחזיקות את המלונות.

<קרן שפע: יש מעיין מלונאות ונופש בע"מ – בירושלים.

<קרן שפע: מלונית בת גלים – בחיפה.

<קרן שפע: אין לי כאן את הרשימות של היזמים.

סתיו שפיר: כתוב כאן שהתקצוב הוא בגין סיכומים קואליציוניים.

<קרן שפע: עשרים מיליון שקלים, הממשלה הקודמת אישרה אותם ולא הממשלה הנוכחית.

<קרן שפע: זה היה סיכום קואליציוני.

סתיו שפיר: זה סיכום קואליציוני של הממשלה הקודמת?

<קרן שפע: כן.

סתיו שפיר: למה זה לא היה בבסיס התקציב?

<קרן שפע: סיכומים לא מכניסים לבסיס.

<קרן שפע: גם החמישים מיליון הנותרים בתשתיות וגם המאה מיליון שאנחנו מקבלים עכשיו, זה במסגרת התקציב שלנו.

ראובן ריבלין: איזה סיכום קואליציוני היה בשנה קודמת?

ראובן ריבלין: בין מי למי?

<קרן שפע: בין ישראל ביתנו.

ראובן ריבלין: מי היה שר התיירות?

<קרן שפע: סטס מיסז'ניקוב.

ניסן סלומינסקי: אם זה היה סיכום קואליציוני, אז מה הבעיה?

<קרן שפע: לא שלכם.

<קרן שפע: של הממשלה הקודמת.

<קרן שפע: זה יתרות שנשארו באוצר.

משה גפני: אין בחיים דבר כזה של הסכם קואליציוני שעושים אותו בקדנציה הבאה.

משה גפני: אין.

ניסן סלומינסקי: סלח לי.

ניסן סלומינסקי: בטח שיש.

ראובן ריבלין: ההסכם הקואליציוני היה לגבי 2013.

משה גפני: למה לא ביצעו את ההסכם הקואליציוני בקדנציה הקודמת?

<קרן שפע: כי לא היו פרויקטים בשלים.

<קרן שפע: האוצר בא לקראתנו ואמר שנקבל את זה בשנה אחר כך.

משה גפני: ואם ישראל ביתנו לא הייתה היום בקואליציה, הייתם מקבלים את זה?

<קרן שפע: אני לא יודעת.

<קרן שפע: אין לי מושג.

<קרן שפע: אתה שואל אותי שאלות שאני לא יודעת לתת עליהן תשובות.

משה גפני: אני לא קואליציה היום.

משה גפני: בהסכם הקואליציוני שלי עם הממשלה הזאת, אני מקבל פחות.

סתיו שפיר: יש לי שאלה ליועץ המשפטי.

ראובן ריבלין: אסור לעשות הסכמים קואליציוניים בתקציב המדינה.

סתיו שפיר: זאת בדיוק השאלה.

סתיו שפיר: איפה מופיע בחוק ששינוי תקציבי שנובע מהסכם קואליציוני לא צריך להופיע בבסיס התקציב?

ניסן סלומינסקי: זה לא מופיע בתקציב כי זה לא דבר קבוע אלא זה דבר חד פעמי.

סתיו שפיר: בסדר, אבל אני שואלת איפה בחוק מופיע שבמידה וההסכם התקציבי הזה היה חלק מההסכמים הקואליציוניים הוא לא צריך להופיע בבסיס התקציב?

סתיו שפיר: איפה זה בחוק?

סתיו שפיר: כי אני לא מצאתי את זה.

ניסן סלומינסקי: הסכמים אף פעם לא מופיעים כי זה חד פעמי.

סתיו שפיר: איפה כתוב שמותר לעשות את זה מחוץ לבסיס התקציב?

סתיו שפיר: אם אנחנו לא עונים על השאלה, אני לא חושבת שאפשר להעביר את הפנייה הזאת.

ניסן סלומינסקי: זכותך.

סתיו שפיר: זה לא קשור לזכותך.

ניסן סלומינסקי: אני מנסה להסביר לך.

ניסן סלומינסקי: את מנסה להגיד שזה לא חוקי.

סתיו שפיר: אני לא מנסה להגיד.

סתיו שפיר: אני שואלת אותך שאלה.

ניסן סלומינסקי: אנחנו עובדים כל כך הרבה שנים ותמיד יש את הדברים האלה.

ניסן סלומינסקי: אם זה לא היה חוקי, זה לא היה עובר.

סתיו שפיר: למה?

סתיו שפיר: עובדה שזה עובר.

ניסן סלומינסקי: זה דבר חד פעמי ולא נכנס.

סתיו שפיר: אני אומרת לך שזה לא חוקי, שולחת מכתבים ומבקשת שאלות, לא מקבלת תשובות ובכל זאת מעבירים את זה.

ניסן סלומינסקי: ביקשת תשובה ואני עונה לך.

ניסן סלומינסקי: הסכם קואליציוני לא נכנס לבסיס.

סתיו שפיר: ביקשתי תשובה מהיועץ המשפטי, בבקשה.

<אייל לב ארי: עד כמה שלי ידוע שלחת ליועץ המשפטי לכנסת מגוון שאלות.

ראובן ריבלין: ברמה העקרונית.

סתיו שפיר: שאלתי שאלה אחרת.

סתיו שפיר: שאלתי על החוק.

סתיו שפיר: איפה בחוק זה מופיע.

סתיו שפיר: אני מכירה את החוק שמאפשר העברות תקציביות וזה בסדר.

סתיו שפיר: איפה שם מופיע שהסכמים קואליציוניים, סכומים נאים שמועברים באמצעות הסכמים קואליציוניים, לא צריכים להיות כלולים בבסיס התקציב.

יצחק כהן: חייבים להיות.

ראובן ריבלין: הם צריכים להיות שקופים.

ראובן ריבלין: את יכולה לומר שאנחנו רוצים לתת למערכת יהודה ושומרון, אנחנו רוצים לתת לעלייה.

ניסן סלומינסקי: בכל אישור תקציב מאשרים את תקציב המדינה ואחר כך עולה שר האוצר ומודיע שיש לו הסכם קואליציוני בסך כך וכך, נקודה.

ניסן סלומינסקי: רושמים את זה וזה לא בתקציב.

ניסן סלומינסקי: רושמים בכנסת.

סתיו שפיר: איפה זה מותר?

ניסן סלומינסקי: כך הולכת כל אישור תקציב.

ניסן סלומינסקי: השנה לא היו הסכמים.

סתיו שפיר: אני מבינה שלא רוצים להכניס לבסיס התקציב אבל השאלה אם מותר להם לא להכניס לבסיס התקציב.

ניסן סלומינסקי: עושים את זה בנוכחות היועץ המשפטי.

ניסן סלומינסקי: זה לא נעשה בסוד.

יצחק כהן: גם השנה היו הסכמים קואליציוניים.

ניסן סלומינסקי: אני לא יודע על הסכמים קואליציוניים.

ניסן סלומינסקי: לא הודיעו על כך ואני לא יודע.

ראובן ריבלין: מבחינה ציבורית זה לא טוב.

ניסן סלומינסקי: זה משהו אחר, אבל זה חוקי.

ראובן ריבלין: אתה צודק.

ניסן סלומינסקי: זה חוקי וזה נעשה.

ניסן סלומינסקי: יושב כאן יושב ראש הכנסת והוא שואל כל פעם את השאלה האם יש הסכמים ואם יש, מניחים אותם על השולחן לעיני כל ישראל.

סתיו שפיר: אנחנו מדברים כאן על חוק יסוד: משק המדינה ולא על חוק התקציב.

סתיו שפיר: הדבר סותר חוק יסוד.

ראובן ריבלין: זה כשר מבחינה חוקית אבל השאלה אם זה כשר מבחינה ציבורית.

ניסן סלומינסקי: זה סיפור נפרד.

סתיו שפיר: מבחינה ציבורית, ברור שזה לא כשר.

ראובן ריבלין: יכול להיות שמה שאני אומר הוא לא נכון.

ראובן ריבלין: זה כשר מבחינה חוקית וזה לא כשר מבחינה ציבורית.

סתיו שפיר: יש לנו כאן בעיה.

סתיו שפיר: תראה לי את זה בחוק.

ראובן ריבלין: אני חושב שברמה הציבורית את צודקת.

סתיו שפיר: גם ברמה החוקית זה לא נכון.

ניסן סלומינסקי: אני מעלה את זה להצבעה.

ניסן סלומינסקי: מי בעד לאשר את פנייה מספר 121?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פנייה מספר 121 – אושרה

ניסן סלומינסקי: הפנייה אושרה.

סתיו שפיר: רביזיה.

ניסן סלומינסקי: פניות מספר 123, 124 ו-129.

<אריאל לוין: משרד השיכון.

<אריאל לוין: יש כאן העברה של עשרים מיליון שקלים לתקציב לשיפוץ דירות לאכלוס חוזר.

<אריאל לוין: פרק זמן די ארוך מתעכב השינוי התקציבי הזה ודירות ברחבי הארץ עומדות פנויות.

יצחק כהן: דירות של מי?

ניסן סלומינסקי: הדיור הציבורי.

<אריאל לוין: כן, הדיור הציבורי.

<אריאל לוין: עשרים מיליון שקלים.

<אריאל לוין: הבקשה שלנו מאגף תקציבים הייתה לפני ארבעה חודשים.

ניסן סלומינסקי: מה זה הדבר השני?

<אריאל לוין: עשרה מיליון שקלים להגדיל את תקציב התכנון ושיווקי קרקע.

<אריאל לוין: אנחנו ביקשנו לפני חצי שנה סכום מסוים שעשו אותו בחלקים כאשר חלק אישרו לפני שלושה חודשים והיום מדובר באישור עשרה מיליון שקלים נוספים.

סתיו שפיר: איפה עתודות הקרקע?

<אריאל לוין: בכל הארץ.

<אריאל לוין: אם מישהו רוצה, אני אתן פירוט.

יצחק כהן: כן.

יצחק כהן: פירוט.

ניסן סלומינסקי: שלח לנו אחר כך את הפירוט.

יצחק כהן: לא, הוא יודע בעל פה.

<אריאל לוין: אין משהו סודי.

<אריאל לוין: בראש העין, בנתניה, בבאר שבע, בירוחם, בדימונה, במצפה, כנראה גם בביתר.

יצחק כהן: איפה עוד?

<אריאל לוין: שישה מיליון שקלים.

שמעון סולומון: הסעיף הראשון, השיפוץ, כמה שנים כבר עושים את זה?

שמעון סולומון: כמה שנים כבר משפצים?

<אריאל לוין: את הדירות?

<אריאל לוין: אני חושב שמשפצים מ-1948.

שמעון סולומון: אם כך, למה זה לא נכנס לתקציב קבוע?

שמעון סולומון: הרי יודעים.

שמעון סולומון: הרי זאת מדיניות.

ניסן סלומינסקי: לא.

ניסן סלומינסקי: לא יודעים כמה.

שמעון סולומון: השיפוץ הוא כמדיניות.

שמעון סולומון: כל שנה יש שיפוץ.

<אריאל לוין: מה שקורה בשנים האחרונות זה שהשיפוץ נעשה הרבה יותר אינטנסיבי ונעשה יותר עמוק.

<אריאל לוין: אם בעבר שיפצו דירה ב-20-22 אלף שקלים, היום משפצים שיפוץ רחב.

שמעון סולומון: אבל זה תכנון, זה ידוע וזה לא שתוך שנה משתנה.

<אריאל לוין: תוך שנה השתנה.

ניסן סלומינסקי: המגמה של השר הנוכחי היא ללכת לשפץ ולקדם את זה.

ראובן ריבלין: אם לא היה כסף ברזרבה, לא היו משפצים.

ראובן ריבלין: אנחנו עושים את החשבון שלנו ומבקשים להעביר להם.

שמעון סולומון: כל שנה משפצים.

שמעון סולומון: זאת מדיניות.

<אריאל לוין: השאלה נכונה.

ניסן סלומינסקי: הוא הגדיל את הכמות.

ניסן סלומינסקי: יש לו בתקציב, בבסיס.

ניסן סלומינסקי: חוץ מזה, השר הזה החליט שהוא נותן לזה עדיפות והוא מנסה לקדם עוד שיפוץ לדירות.

שמעון סולומון: אני שואל את השאלות לא כי אני מתנגד אלא תומך כי צריך לעשות את זה וזה צריך להיות בבסיס התקציב.

ניסן סלומינסקי: כן, אבל כאן הוא רוצה להוסיף.

ניסן סלומינסקי: הוא אומר שהוא רוצה להוסיף על מה שיש.

ראובן ריבלין: צריך להשאיר בידיו את הכוח לבדוק את סדרי העדיפויות.

ראובן ריבלין: הוא היה שמח שיכניסו לו את זה לבסיס התקציב.

<אריאל לוין: על החלק השני רובי ענה.

<אריאל לוין: חלק מהסיכומים התקציביים, לצערי, לא נכנסים בבסיס התקציב בתחילת השנה אלא לשיעורין אחרי בקשות, שאלות ותשובות.

ראובן ריבלין: למשל בתקציב הביטחון, הבטיחו לשר הביטחון שאם יהיו עודפים, הוא יהיה הראשון לקבל.

<אריאל לוין: יש עוד שישה מיליון שקלים בבאר שבע לפי החלטת ממשלה.

<אריאל לוין: שישה מיליון שקלים לעיר העתיקה בבאר שבע לפי החלטת ממשלה.

<אריאל לוין: שיתוף פעולה של כמה משרדים לשיפוץ העיר העתיקה בבאר שבע.

<אריאל לוין: עוד ארבעה מיליון שקלים ליועצים שמלווים את התכנון.

סתיו שפיר: אין לכם יועצים במשרד?

ראובן ריבלין: יועצים לבאר שבע?

<אריאל לוין: לא.

ראובן ריבלין: יועצים חיצוניים.

<אריאל לוין: כן.

<אריאל לוין: יש מהנדסים בתקן.

סתיו שפיר: בכל פעם שרוצים ייעוץ, צריך להביא מישהו חיצוני?

<אריאל לוין: לא.

<אריאל לוין: יש בתקן.

<אריאל לוין: זה משתנה.

<אריאל לוין: אם אנחנו צריכים יועץ ביוב בבאר שבע לפרויקט מסוים, עושים בבאר שבע ואחרי כן אם זה בקריית שמונה, אותו אדם עושה בקריית שמונה.

<אריאל לוין: לכן מעת לעת גם שוכרים יועצים נקודתיים לנושאים מסוימים.

ניסן סלומינסקי: ר' יצחק.

יצחק כהן: הדיור הציבורי הזה כולל דירות של עמידר ועמיגור?

<אריאל לוין: כל הדירות.

יצחק כהן: אם כן, אני לא מבין.

יצחק כהן: אתם משפצים את הדירות האלה, מוכרים אותו ואת הכסף אתם מעבירים לסוכנות.

ראובן ריבלין: לא.

ראובן ריבלין: זה בעמיגור.

יצחק כהן: אני רוצה לקבל תשובה.

<אריאל לוין: לא שאלת את השאלה טוב, אבל הבנתי אותה.

יצחק כהן: שאלתי מצוין.

יצחק כהן: תסביר לי.

יצחק כהן: המדינה נותנת כאן מיליוני שקלים כדי לשפץ את הדירות האלה.

יצחק כהן: הם מוכרים אותן והכסף לא חוזר בחזרה למדינה אחרי המכירה כדי לבנות דיור ציבורי חדש אלא הוא הולך לסוכנות.

יצחק כהן: תסביר לי את הדבר הזה כי אני לא מבין.

<אריאל לוין: הכסף של הסוכנות לא בא מזה.

יצחק כהן: מאוד מעניין מה קורה עם הדיור הציבורי.

יצחק כהן: מיליארדים העברתם ואני שואל למה.

ניסן סלומינסקי: זה לא קשור לנושא.

יצחק כהן: זה קשור.

יצחק כהן: זה דיור ציבורי.

ניסן סלומינסקי: אל תנצל את זה שהיית סגן שר ואתה יודע.

יצחק כהן: אני רוצה שגם החברים ידעו.

יצחק כהן: אתה שם כאן מיליוני שקלים ומשפץ את הדירות.

ניסן סלומינסקי: מה זה קשור לעסקאות שעשו ממשלות קודמות ואני אומר שעשו בחטא?

יצחק כהן: גם עכשיו.

יצחק כהן: אני מסביר לך.

יצחק כהן: אתה שואל ואני נותן לך תשובה.

יצחק כהן: אתה שם כאן מיליונים, משפץ את הדירות, מוכר אותם ומעביר את הכסף לסוכנות.

ראובן ריבלין: זה נכון ועכשיו תצביע.

יצחק כהן: זאת שערורייה.

סתיו שפיר: שתי שאלות.

סתיו שפיר: הראשונה, האם הדירות האלה נשארות כדירות לדיור הציבורי?

יצחק כהן: לא.

סתיו שפיר: השאלה השנייה.

סתיו שפיר: ציינת קודם שהגשתם בקשה לאגף התקציבים לפני ארבעה חודשים והייתם מעדיפים שזה יהיה כלול בבסיס התקציב.

סתיו שפיר: מה התשובה שקיבלתם ומדוע זה לא נכנס לבסיס התקציב?

יצחק כהן: תן גם הסבר לגבי הסוכנות.

<אריאל לוין: יש הסכם – ואני אעביר לכם אותו אחרי הישיבה – בין הממשלה לסוכנות.

יצחק כהן: זאת שערורייה.

יצחק כהן: תן לו להסביר אותה.

יצחק כהן: זאת גניבה לאור היום.

יצחק כהן: תן לו להסביר את זה.

ניסן סלומינסקי: הוא לא צריך להסביר את זה.

ראובן ריבלין: ב-2003 התקבל החוק הזה.

ראובן ריבלין: דרך אגב, הייתם אז בקואליציה.

יצחק כהן: לא.

יצחק כהן: באופוזיציה.

ניסן סלומינסקי: תענה לשאלות ששאלה חברת הכנסת סתיו שפיר.

<אריאל לוין: יש הסכם בין הממשלה לבין הסוכנות והוא מלפני עשר או 12 שנים.

ראובן ריבלין: באישור הכנסת.

<אריאל לוין: בגיבוי תקציבי, באישור של הכנסת, לרכוש עד 18 אלף דירות - זה ההסכם בין הממשלה לבין הסוכנות – שניהלה חברת עמיגור והן דירות בבעלות הסוכנות.

<אריאל לוין: אגף התקציבים מתקצב כל שנה 1,100 דירות בהיקף של בערך 150 מיליון שקלים ואנחנו קונים מהסוכנות את הדירות והדירות ממשיכות לשמש כדיור ציבורי לכל דבר.

<אריאל לוין: המלאי לא יורד ולא קטן.

<אריאל לוין: במקום שזה יהיה נכס של הסוכנות.

יצחק כהן: למה הסוכנות צריכה לקבל את הכסף הזה?

<אריאל לוין: אני לא חתמתי על ההסכם הזה.

יצחק כהן: אבל זאת שערורייה שצריך פעם אחת לפתוח אותה.

יצחק כהן: זה פצע מוגלתי שצריך לנקות את המורסה ממנו.

<קריאה: אתה יודע את האמת.

יצחק כהן: אני יודע את האמת.

יצחק כהן: אני רוצה שזה יהיה בפרוטוקול.

יצחק כהן: נעשה כאן ועדת חקירה ממלכתית.

סתיו שפיר: אני רוצה לשמוע את התשובה.

ניסן סלומינסקי: שמענו את התשובה.

סתיו שפיר: לא שמענו.

סתיו שפיר: הוא לא סיים את התשובה.

סתיו שפיר: הוא היה בדיוק באמצע דבריו.

סתיו שפיר: זה גם מנומס להקשיב לו.

יצחק כהן: ממש שערורייה.

<אריאל לוין: לפני שלושה חודשים נאמר שאין מי שיחתום, סגן השר עזב, יש סגן שר חדש, כל מיני דברים, שכחנו, טעינו – זה הגיע עכשיו.

סתיו שפיר: הדבר הזה נמצא בפרוטוקול?

סתיו שפיר: כן.

סתיו שפיר: תודה רבה.

יצחק כהן: אני רוצה התייעצות סיעתית בנושא הזה.

ראובן ריבלין: אם היא אמרה לפרוטוקול, אם אנחנו מדברים ברצינות וזאת באמת בעיה ---

יצחק כהן: זאת שערורייה.

ראובן ריבלין: אני אז הצבעתי בעד.

<קריאה: גם איציק כהן הצביע בעד.

ראובן ריבלין: נכון.

יצחק כהן: לא.

יצחק כהן: נגד.

יצחק כהן: מעולם לא.

יצחק כהן: הייתי בוועדת ביקורת המדינה.

ראובן ריבלין: הממשלה מכרה רבות מהדירות לאנשים שגרים בהן, על פי לחץ.

יצחק כהן: שחיתות.

יצחק כהן: בוא נפתח את הפצע הזה וננקה אותו.

ניסן סלומינסקי: עכשיו, בהעברה כספית?

יצחק כהן: כן.

יצחק כהן: אתה נותן להם כסף.

ניסן סלומינסקי: יש לך הסכם.

יצחק כהן: הסכם לא חוקי.

יצחק כהן: הסכם שערורייתי.

יצחק כהן: אני רוצה לנקות את הפצע הזה.

סתיו שפיר: על פי החוק של רן כהן, הכסף הזה היה אמור להיות מוקדש לבניית דירות אחרות.

ראובן ריבלין: הכסף נמצא באוצר.

יצחק כהן: לא.

יצחק כהן: בסוכנות.

יצחק כהן: הוא בדולצ'ה ויטה של חברי הסוכנות.

ראובן ריבלין: חלק ממנו נמצא באוצר שלא מעביר לרכישת דירות חדשות.

ראובן ריבלין: אנחנו לכן רוצים לשפץ דירות כדי שיהיו לנו דירות.

יצחק כהן: אבל ימכרו אותן והכסף יעבור לסוכנות.

משה גפני: אתה מבקש התייעצות סיעתית?

יצחק כהן: כן.

יצחק כהן: התייעצות סיעתית.

משה גפני: יש כאן העברה מהמשרד לפיתוח הנגב והגליל.

ראובן ריבלין: זה לבאר שבע.

ראובן ריבלין: לשיקום העיר העתיקה בבאר שבע.

ניסן סלומינסקי: זה כתוב בסעיף 3.

משה גפני: הכסף שמגיע מהמשרד לפיתוח הנגב והגליל, למה הוא הולך?

ניסן סלומינסקי: הוא אומר שזה הולך.

<אריאל לוין: לממשלה יש תכנית רב שנתית לפיתוח העיר העתיקה בבאר שבע.

משה גפני: הכסף של המשרד לפיתוח הנגב והגליל, גם הוא הולך לזה?

<אריאל לוין: גם.

<אריאל לוין: גם משרד השיכון.

יצחק כהן: זאת שחיתות.

יצחק כהן: צריך לפתוח את זה.

ניסן סלומינסקי: אבל לא דרך העברות כספיות.

יצחק כהן: זה שנים שאתה משפץ, מוכר ונותן לסוכנות.

יצחק כהן: זאת שחיתות מתמשכת.

ניסן סלומינסקי: די, עזוב.

יצחק כהן: התייעצות סיעתית עכשיו.

משה גפני: התייעצות סיעתית.

ניסן סלומינסקי: חמש דקות.

ניסן סלומינסקי: חברי הכנסת משה גפני ויצחק כהן יוצאים להתייעצות סיעתית.

ניסן סלומינסקי: פניות מספר 125 ו-126.

<נעם שטרן: ההעברה הזאת היא העברה טכנית של כשלושה מיליון שקלים של עודפים מסעיף 38 לסעיף 76 בעקבות תחומים שעברו מסעיף לסעיף במהלך בניית התקציב.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פניות מספר 125 ו-126 - אושרו

ניסן סלומינסקי: הפניות אושרו.

ניסן סלומינסקי: פניות מספר 127 ו-128.

<נעם שטרן: פנייה להעברה מסעיף לסעיף של עודפים.

<נעם שטרן: העברה טכנית.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

סתיו שפיר: מה החיפזון?

<נעם שטרן: אלה עודפים שעברו לסעיף 36.

<נעם שטרן: בתקציב, בבנייה החדשה שלו לשנת 2013, אותם תחומים שהיו בסעיף 36 עברו לסעיף 38.

<נעם שטרן: לפי החוק, העודפים עוברים לאותו סעיף שבו הם נוצרו ולכן העברת העודפים הועברה לסעיף 36 ועכשיו מעבירים את זה לסעיף 38 שזה המקום.

ניסן סלומינסקי: הצבעה

ניסן סלומינסקי: הבקשות אושרו.

ניסן סלומינסקי: פניות מספר 130 עד 135.

<נעם שטרן: הפנייה הזו נועדה לתקצוב פעילויות משרד הכלכלה, מענקים לפי חוק לעידוד השקעות הון, מסלולי תעסוקה.

משה גפני: מה זה מסלולי תעסוקה?

משה גפני: איפה זה?

משה גפני: לאיזה מסלולי תעסוקה?

<נעם שטרן: מסלול תעסוקה לסיוע בהעסקת עובדים מאוכלוסיות מיוחדות - חרדים, בני מיעוטים, הורים יחידים ובעלי מוגבלויות.

<נעם שטרן: בנוסף יש כאן העברה לתכנית לסיוע לחברות ישראליות לחדירה לשווקי המזרח, פעילות מכון היצוא, פעילות של מינהל אזורי פיתוח ויש עוד כמה פעילויות שמפורטות בפנייה כמו המועצה לצרכנות.

משה גפני: התפרסם לאחרונה, לא רק התפרסם אלא אני גם יודע, שיש מפעלים שנמצאים במצוקה כמו למשל מפעל נגב טקסטיל שנסגר ונעלי בריל נמצאים במצוקה.

משה גפני: מהכסף הזה יינתן סיוע למפעלים האלה?

<נעם שטרן: ההעברות האלה לא נוגעות למפעלים במצוקה.

משה גפני: לעודד מפעלים רק למזרח?

<נעם שטרן: לא, זה לא רק למזרח.

<נעם שטרן: יש גם הקמת מפעלים חדשים בארץ.

משה גפני: מה זה הקמת מפעלים חדשים בארץ?

משה גפני: יש מפעלים שעומדים להיסגר.

משה גפני: משרד התעשייה היה מתערב בזה.

ניסן סלומינסקי: הוא יפנה את זה לשר שלו.

משה גפני: לא יפנה לשר.

משה גפני: אני שואל אותו.

ניסן סלומינסקי: יש למדינה תמיד מדיניות ולא כל מפעל פרטי נכנס לנושא הזה.

ניסן סלומינסקי: אתה יודע את זה טוב כי הרי טיפלנו בזה.

משה גפני: לא, אני לא יודע טוב.

משה גפני: אני יודע שלא היה דבר כזה.

ראובן ריבלין: זאת הערה חשובה ביותר.

ראובן ריבלין: תצביע עכשיו.

ראובן ריבלין: אם מישהו חושב שהוא צודק, בוודאי יצביע נגד.

ניסן סלומינסקי: מי בעד אישור בקשות 130 עד 135?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פניות מספר 130 עד 135 - אושרו

ניסן סלומינסקי: הפניות אושרו.

משה גפני: אני נגד.

משה גפני: אני חושב שהוועדה חוטאת לתפקידה.

משה גפני: בוועדה התקיים דיון על מפעל נעלי בריל.

משה גפני: אתה יודע האם משרד הביטחון רוכש מהם את הנעליים?

ניסן סלומינסקי: לא יודע.

משה גפני: אבל זה מה שהיה כל הזמן.

<טמיר כהן: נתנו להם גרייס של שנה.

משה גפני: במקום שארצות הברית תייצר את הנעליים, ישראל תייצר אותן.

ראובן ריבלין: אדוני יושב ראש ועדת הכספים, באמת אחד המצטיינים.

ראובן ריבלין: יש שאלה אם לעזור לכל מפעל, אז כל מפעל יבוא.

ראובן ריבלין: נעלי בריל היו כאן ונתנו להם גרייס.

ראובן ריבלין: תזמין אותם שוב.

ראובן ריבלין: תבקש דיון דחוף.

משה גפני: משרד התעשייה, זה התפקיד שלו ובמקרה הזה זה גם משרד הביטחון.

משה גפני: קנו ממנו כל השנים את הנעליים – שייקנו גם היום.

ניסן סלומינסקי: הוא מושך אותנו לדבר שהוא לא רלוונטי ולא שייך אליו אלא זאת מדיניות של ממשלה ומדיניות של שר.

משה גפני: בשנים הקודמות לא נתנו למפעלים להיסגר.

ניסן סלומינסקי: מאה אחוזים, אבל מה זה קשור לפנייה שלפנינו?

ראובן ריבלין: השתדלנו לא לתת.

משה גפני: לא נתנו.

ראובן ריבלין: למען העובדים השתדלנו.

ניסן סלומינסקי: אלעזר ביקש לומר משפט אחד ואז נמשיך.

אלעזר שטרן: אני אומר לכם מהגליל שאני מבין את הצרכים לביטול תקינות.

אלעזר שטרן: אחרי כן אנחנו נותנים כסף בדיוק בשביל הדברים האלה, לתגמל מפעלים.

אלעזר שטרן: לפעמים ביטול תקן ישראלי, ואני מבין את הבעיה הבירוקרטית, והסתמכות על תקן אירופאי מבטלת יכולת תחרות של מפעלים ישראליים ואז אנחנו נותנים להם תקציבים כאלה.

אלעזר שטרן: אני יודע שזה לא הדיון הזה, אבל רציתי להעלות את הדברים.

ניסן סלומינסקי: רבותיי, הסתיימה ההתייעצות הסיעתית.

משה גפני: משרד התעשייה לא יכול לבוא בהצעה שהיא נגד מפעל טקסטיל שנסגר.

ניסן סלומינסקי: הסתיימה ההתייעצות הסיעתית.

ניסן סלומינסקי: מי בעד אישור פניות 123, 124 ו-129?

יצחק כהן: מי בעד השחיתות?

ניסן סלומינסקי: הצבעה

משה גפני: אנחנו נגד.

יצחק כהן: ואנחנו מבקשים רביזיה.

ניסן סלומינסקי: הפניות אושרו.

ניסן סלומינסקי: פניות מספר 139 ו-141 – משרד הדתות.

ראובן ריבלין: מכל מה שהיה כאן עד עכשיו, הנושא של הדיור הציבורי הכי חשוב.

<יחזקאל כהן: מדובר בתקציב התוספתי של המשרד לשירותי דת במסגרת הסיכומים התקציביים.

סתיו שפיר: על מה דילגנו כאן?

ניסן סלומינסקי: רצנו קדימה ואחר כך חזרתי להצעה שלכם.

<יחזקאל כהן: יש פה את הפירוט לגבי התקציב עבור תמיכה בקבורה.

<יחזקאל כהן: כתבנו גם תשובות לשאלות הוועדה.

<יחזקאל כהן: זה עוסק בפיתוח בתי עלמין וחלקות קבורה חדשות.

<יחזקאל כהן: לגבי ארבעה וחצי מיליון שקלים, מדובר בפיקוח ובקרה.

<יחזקאל כהן: אלה בעצם חשבים מלווים שמלווים את תכניות ההבראה במועצות הדתיות.

משה גפני: באיזה מועצות דתיות?

<יחזקאל כהן: יש רשימה.

<יחזקאל כהן: צירפנו רשימה.

משה גפני: לא קיבלתי.

<טמיר כהן: היא הופצה.

<יחזקאל כהן: צירפנו רשימה של מועצות ותכניות הבראה.

<יחזקאל כהן: לגבי תקציב תמיכה בשירותי ייעוץ והפריה ---

יצחק כהן: כמה גופים יש כאן?

יצחק כהן: מי הם?

ניסן סלומינסקי: מי שבתקנה.

ניסן סלומינסקי: נדמה לי שיש רק גוף אחד.

<קריאה: בונה עולם.

משה גפני: כולם כאן עונים?

משה גפני: אני רוצה לדעת - ושאף אחד לא יעזור לי – כמה ארגונים מקבלים את זה?

משה גפני: זאת הייתה השאלה.

משה גפני: השאלה הנוספת היא כמה.

משה גפני: אפשר לקבל תשובה?

<יחזקאל כהן: מדובר בתמיכה.

<יחזקאל כהן: לכאורה כל מי שעוסק בתחום הזה ועונה על הקריטריונים, יכול לקבל.

משה גפני: אתה מבקש שנאשר העברת כסף.

משה גפני: אנחנו רוצים לדעת למה הסכום הזה.

משה גפני: יש בקשות ואנחנו רוצים לדעת למי אושר וכמה.

<יחזקאל כהן: עוד לא אושר.

משה גפני: אז למה אתה מבקש את הסכום הזה ולא סכום אחר שהוא גדול או פחות מזה?

ראובן ריבלין: הוא רוצה מקור.

משה גפני: למה אתה מבקש את הסכום הזה?

ניסן סלומינסקי: כי הלוואי והיינו יכולים להעביר יותר.

משה גפני: אני בעד להעביר אבל אני שואל למה.

ניסן סלומינסקי: על כל סכום תשאל למה.

ניסן סלומינסקי: הנושא הזה הוא נושא חשוב.

ניסן סלומינסקי: תמשיך להסביר.

ניסן סלומינסקי: תעבור ל-(ד).

<יחזקאל כהן: שני מיליון שקלים עבור מיזמים במועצות הדתיות.

משה גפני: מה זה?

<יחזקאל כהן: מדובר במיזמים שאמורים לשפר את השירות לאזרח וחיסכון.

<יחזקאל כהן: למשל משאבות חום לחיסכון באנרגיה כאשר יחסכו הוצאות לחימום המים במקוואות.

<יחזקאל כהן: פילטרים למקוואות כדי לחסוך בנושא החלפת המים.

ראובן ריבלין: אתם נגד זה?

יצחק כהן: לא.

יצחק כהן: בעד.

משה גפני: מותר לנו לדעת.

ראובן ריבלין: אין על זה ויכוח.

<יחזקאל כהן: קליטת עלייה ובעיות ביטחוניות.

<יחזקאל כהן: יש החלטת ממשלה בעניין הזה של מיגון עוטף עזה ואיו"ש.

<יחזקאל כהן: מדובר על מיגון מוסדות דת – מקוואות, מבני המועצה, רכב המועצה – בישובים הרלוונטים.

משה גפני: מה זה בישובים הרלוונטיים?

<יחזקאל כהן: עוטף עזה ויו"ש.

יצחק כהן: אנחנו בעד.

ניסן סלומינסקי: תמשיך לסעיף (ו).

משה גפני: מה זה המיגון הזה?

ניסן סלומינסקי: ר' משה, לאט לאט.

ניסן סלומינסקי: כאילו זה דוח שיח.

משה גפני: מפריעים כאן כל הזמן.

משה גפני: אני שואל שאלות.

<יחזקאל כהן: מיגון מקוואות ומבני המועצה הדתית.

משה גפני: זה לא בא מתקציב הביטחון?

<יחזקאל כהן: לא.

משה גפני: למה?

<יחזקאל כהן: לא יודע.

ראובן ריבלין: אני חושב שקיבלנו את כל האינפורמציה.

משה גפני: בוועדה הזאת אי אפשר לשאול שאלה.

ניסן סלומינסקי: לך לסעיף (ו).

משה גפני: אני שאלתי למה המיגון הוא לא מהתקציב הרגיל של משרד הביטחון כמו שממגנים מבנים אחרים?

משה גפני: זה כסף קטן הדבר הזה.

משה גפני: על זה אני רוצה תשובה.

ניסן סלומינסקי: הוא לא ידע לתת לך תשובה.

אלעזר שטרן: זאת באמת שאלה מצוינת.

ראובן ריבלין: הוא יודע את התשובה.

ראובן ריבלין: הוא רוצה לדעת אם הוא יודע את התשובה.

אלעזר שטרן: מה התשובה?

משה גפני: התשובה היא מאוד פשוטה.

משה גפני: בגלל שאת כל הנושאים הדתיים מכניסים ככה בצד ואומרים בסדר, נסדר לכם תקציב דרך משרד הדתות.

משה גפני: זה מה שאומרים כל הזמן.

משה גפני: את הרשויות המקומיות לא ממגנים עם כסף של משרד הפנים.

אלעזר שטרן: לא ממגנים אותן בכלל.

ניסן סלומינסקי: רבותיי, אני לא מוכן.

ניסן סלומינסקי: אני אפסיק את השאלות ונתחיל רק להצביע.

ניסן סלומינסקי: אני מבקש לתת לו לסיים את ההסברים.

ניסן סלומינסקי: תסביר בבקשה את סעיף (ו).

ניסן סלומינסקי: כרגע אין שאלות.

ניסן סלומינסקי: אני אתחיל להצביע בלי שאלות.

ניסן סלומינסקי: אתה לא עונה לאף אחד בלי שאני נותן אישור לכך.

ניסן סלומינסקי: תמשיך לסעיף (ו) ואחר כך נשאל שאלות.

<יחזקאל כהן: מדובר בשעות כוננות לעבור עובדי המשרד שמטפלים בדברים שונים במשך כמעט 24 שעות.

סתיו שפיר: יש לי שאלה נוספת.

ניסן סלומינסקי: רגע.

ניסן סלומינסקי: דקה.

סתיו שפיר: ניסן, למה אתה כל כך עצבני?

ניסן סלומינסקי: כי זה הפך לשוק.

ניסן סלומינסקי: זה בגלל חלק פוליטי.

סתיו שפיר: לא פוליטי.

סתיו שפיר: ההפך.

סתיו שפיר: בגלל העניינים שהם במהותו של עניין.

ניסן סלומינסקי: אני לא מדבר על העניין אלא על הצורה.

סתיו שפיר: זאת ממש לא פוליטיקה.

סתיו שפיר: זה בדיוק למהות.

ניסן סלומינסקי: תסביר את סעיף 2.

<יחזקאל כהן: מינהלת זהות יהודית.

<יחזקאל כהן: הייתה החלטת ממשלה שהתקבלה על הקמת מינהלת, החלטה 724.

<יחזקאל כהן: המטרה שלה היא קידומה וחיזוקה של הזהות היהודית בקרב ציבורים שונים בחברה ולצורך הגברת התודעה וההזדהות בקרב החברה הישראלית.

סתיו שפיר: הזדהות עם מה?

יצחק כהן: יהודית.

יצחק כהן: זהות יהודית.

סתיו שפיר: אנחנו לא מספיק יהודים?

יצחק כהן: לא.

יצחק כהן: יותר מדי.

ניסן סלומינסקי: את שואלת ואחר כך את מתפלאת למה אני לא נותן.

סתיו שפיר: אני שואלת שאלות ענייניות.

ניסן סלומינסקי: תרשמי ואחר כך אני אתן לך לשאול.

ניסן סלומינסקי: אי אפשר לשאול כשהאיש מדבר.

סתיו שפיר: אני לא יכולה להתאפק.

סתיו שפיר: הרגשתי לרגע פגועה והייתי חייבת לשאול.

<יחזקאל כהן: המינהלת מתייחסת לכל חלקי העם היהודי.

<יחזקאל כהן: אין כאן איזושהי מגמה לזרם כזה או אחר.

ניסן סלומינסקי: להגברת הזהות היהודית וקירוב הלבבות בקרב העם.

סתיו שפיר: אבל איזו זהות יהודית?

סתיו שפיר: מה זה זהות יהודית?

ניסן סלומינסקי: תכף אני אתן לך לשאול ותשאלי.

ניסן סלומינסקי: תסביר את סעיף 3 ואז אאפשר שאלות.

<יחזקאל כהן: במסגרת תכניות ההבראה למועצות הדתיות ---

סתיו שפיר: אבל לא סיימנו עם הזהות היהודית.

ניסן סלומינסקי: אמרתי שאתן לך לשאול הכול אבל באופן מסודר.

ניסן סלומינסקי: הוא יסיים את ההסבר ותוכלו לשאול.

<יחזקאל כהן: במסגרת תכניות ההבראה למועצות הדתיות, יש את נושא עלויות הפרישה לעובדים הפורשים במסגרת התכנית.

<יחזקאל כהן: כאן מדובר במספר תכניות הבראה שבעצם פרשו בה עובדים, במסגרת ההתייעלות של כל מועצה ומועצה.

<יחזקאל כהן: אלה סכומים עלויות הפרישה.

ניסן סלומינסקי: שאלות.

סתיו שפיר: כמה שאלות.

סתיו שפיר: תודה.

סתיו שפיר: לגבי מינהלת הזהות היהודית.

סתיו שפיר: קודם כל, באיזה זהות יהודית מדובר והאם להגדרתה של המינהלת הנוכחים בחדר הזה חלקם לא יהודים מספיק?

יצחק כהן: די.

סתיו שפיר: שאלה שנייה.

סתיו שפיר: מהי מסגרת התקציב של כל המינהלת הזאת?

סתיו שפיר: מה התקציב שהיא קיבלה עד עכשיו ומה התקציב שיועבר לה במהלך השנה?

סתיו שפיר: בכמה בתי ספר היא מתכוונת לפעול?

סתיו שפיר: איפה היא מתכוונת לפעול?

<יחזקאל כהן: היא תפעל במסגרת המשרד לשירותי דת.

<יחזקאל כהן: מה שהיא הולכת לעשות זה מיזמים ותמיכות.

<יחזקאל כהן: כרגע אלה יהיו מיזמים עם אוכלוסיות שונות בדגש על נוער.

סתיו שפיר: אני מבינה שגם עם ערבים, לחזק את הזהות היהודית שלהם.

ניסן סלומינסקי: שאלת שאלה ועכשיו תני לו להשיב עליה.

<יחזקאל כהן: היא תפעל בקרב הציבור החילוני, הדתי והחרדי ובאמת תנסה לקשר ביניהם במפגשים חווייתיים ומשמעותיים עם התנ"ך והמקורות היהודיים השונים.

סתיו שפיר: על פי איזה זרם ביהדות?

ניסן סלומינסקי: אתה לא תענה עכשיו.

ניסן סלומינסקי: אתה תמשיך לדבר.

<יחזקאל כהן: מגמת הפעילות היא לעודד שיח, שאלה וחשיבה ולהפוך את הזהות היהודית לגורם מאחד ומלכד בחברה הישראלית, כך שכל אחד ימצא את עצמו כחלק.

סתיו שפיר: למה זה לא במשרד החינוך?

ניסן סלומינסקי: נשאלת שאלה נוספת.

ניסן סלומינסקי: שאלת שתי שאלות.

סתיו שפיר: שאלתי לפחות שלוש שאלות.

ניסן סלומינסקי: מה היקף התקציב?

<יחזקאל כהן: 14 מיליון שקלים.

ניסן סלומינסקי: מה ההיקף הכולל שזה אמור להגיע אליו?

<יחזקאל כהן: כרגע זה 14 מיליון שקלים.

סתיו שפיר: אבל מה היה התקציב שהיא כבר קיבלה?

<יחזקאל כהן: היא לא קיבלה.

סתיו שפיר: לדעתי היא קיבלה בעבר שישה מיליון שקלים.

<יחזקאל כהן: היא לא קיבלה.

<יחזקאל כהן: זאת החלטת ממשלה שהתקבלה ב-1 בספטמבר 2013.

<יחזקאל כהן: זה רק ההקמה שלה וזה המיזמים.

סתיו שפיר: לא.

סתיו שפיר: זה התקבל לפני כן.

סתיו שפיר: כבר לפני התקציב דובר על המינהלת.

סתיו שפיר: הדבר הזה פורסם בתקשורת ובעיתונים.

סתיו שפיר: היה לה תקציב קודם של לפחות שישה מיליון שקלים, אם אני לא טועה.

<יחזקאל כהן: התשובה היא לא.

<יחזקאל כהן: התקציב היחיד שלה הוא 14 מיליון השקלים האלה עליהם מדובר כאן.

סתיו שפיר: מה עוד התקציב שהיא עומדת לקבל?

ניסן סלומינסקי: סליחה, זאת לא חקירה.

ניסן סלומינסקי: אני מבקש.

סתיו שפיר: מה זאת אומרת?

סתיו שפיר: זאת שאלה רלוונטית.

ניסן סלומינסקי: שאלת שתי שאלות.

ניסן סלומינסקי: אולי יש אחרים שרוצים לשאול?

סתיו שפיר: זאת בהחלט חקירה, עם כל הכבוד.

ניסן סלומינסקי: לא.

ניסן סלומינסקי: אין חקירה.

סתיו שפיר: מה זה אין חקירה?

סתיו שפיר: אני רוצה לדעת מאיפה הכסף הזה מגיע ומי החליט על הדבר הזה.

סתיו שפיר: ניסן, אתה יודע למה הדבר הזה מכעיס אותי?

סתיו שפיר: בתחילת השבוע יאיר לפיד התנגד להצעת חוק שנותנת חופשת לידה לגברים בגלל שהעלות של הדבר הזה היא עשרים מיליון שקלים.

סתיו שפיר: אנחנו בדקנו עם האוצר והעלות היא עשרים מיליון שקלים.

סתיו שפיר: עכשיו אנחנו פתאום מדברים על איזו מינהלת לזהות היהודית שאלוהים – כנראה רק אלוהים יודע, ואיילת שקד ונפתלי בנט - יודע על איזה זהות יהודית אנחנו מדברים והדבר הזה הולך לקבל פתאום 14 מיליון שקלים בנוסף לשישה מיליון שקלים שהוא כבר קיבל.

ניסן סלומינסקי: מה הקשר בין אחד לשני?

סתיו שפיר: זה סדר עדיפויות.

זבולון כלפה: את לא בממשלה ואת לא קובעת את סדר העדיפויות.

זבולון כלפה: זה סדר העדיפויות שנקבע.

סתיו שפיר: זה סדר העדיפויות שהממשלה הזאת קובעת.

זבולון כלפה: גם ליהודים יש זכויות במדינה.

יצחק כהן: סתיו, רובי ואני שואלים למה עכשיו נזכרת בחופשת לידה לגברים.

סתיו שפיר: בגלל הסכום.

סתיו שפיר: הסכום הזה צרם לי.

סתיו שפיר: הסכום הזה הוא לא הגיוני.

ניסן סלומינסקי: סתיו, תכניסי לך לראש שיש ממשלה שקובעת עדיפויות והעדיפויות שלה הן לא העדיפויות שלך כי את לא נמצאת כנראה בממשלה.

ניסן סלומינסקי: מה את שואלת פקידים על עדיפויות?

סתיו שפיר: הממשלה בקמפיין אומרת לדאוג למעמד הביניים וכאן הממשלה הזאת דואגת לחבורה של רבנים.

ניסן סלומינסקי: להסביר סדרי עדיפויות של ממשלה, לא רלוונטי.

סתיו שפיר: אני מדברת עליך, על ועדת הכספים.

סתיו שפיר: אני לא מדברת עליו.

סתיו שפיר: עוד לא קיבלתי תשובה לשאלות שלי.

סתיו שפיר: הוא לא ענה לכל השאלות שלי.

ניסן סלומינסקי: הוא ענה על שתי השאלות שלך.

סתיו שפיר: הוא לא ענה.

סתיו שפיר: הוא קרא מהדף את השורה.

ניסן סלומינסקי: הוא קרא את ההגדרה של הזהות ואמר לך את ההיקף.

ניסן סלומינסקי: נקודה.

סתיו שפיר: אני שאלתי באיזה מיזמים מדובר ועדיין לא קיבלתי תשובה.

ניסן סלומינסקי: כרגע הוא לא יענה לך יותר.

סתיו שפיר: מה זאת אומרת?

ניסן סלומינסקי: זאת אומרת שגם לאלעזר מותר לשאול.

ניסן סלומינסקי: את לא יכולה להשתלט על הדיון.

סתיו שפיר: אני שאלתי שאלות ואתה לא מאפשר לו לענות את התשובות כי זה לא מתאים לך פוליטית.

סתיו שפיר: עכשיו בוא נניח את הפוליטיקה בצד ונדבר רגע על המהות של העניין.

ניסן סלומינסקי: אל תדברי בשמי ואל תגידי מה נוח לי ומה לא נוח לי פוליטית.

סתיו שפיר: זה גם מה שאתה עושה בפוליטיקה.

סתיו שפיר: לא ענית על השאלה הקודמת כי זה לא התאים לך.

ניסן סלומינסקי: האיש ענה על שתי השאלות.

סתיו שפיר: איפה המינהלת הזאת עומדת לפעול?

סתיו שפיר: עם איזה מיזמים היא עכשיו משתפת פעולה?

ניסן סלומינסקי: הוא דיבר והקריא לך את הדברים.

סתיו שפיר: הוא לא ענה על השאלה הזאת.

סתיו שפיר: רובי, הוא ענה על השאלה הזאת?

ראובן ריבלין: אני לא יכול להגיד אם הוא ענה טוב או רע, אבל הוא ענה.

סתיו שפיר: לא קיבלנו תשובה לשאלה עם איזה מיזמים המינהלת הזאת עומדת לפעול.

ראובן ריבלין: כפי שהחליט המשרד.

סתיו שפיר: אני רוצה לדעת עם איזה מיזמים היא עומדת לפעול.

ניסן סלומינסקי: סתיו, בבקשה.

ניסן סלומינסקי: בפעם הבאה אני לא אתן לך בכלל לשאול.

ניסן סלומינסקי: את לא יכולה להשתלט על ישיבה שלמה.

סתיו שפיר: אני יכולה לקבל תשובות לשאלות.

סתיו שפיר: לא יכול להיות שלא יענו לי תשובות לשאלות שלי.

ניסן סלומינסקי: אם תמשיכי, אני אעשה את ההצבעה ונגמר.

סתיו שפיר: מה זה תעשה הצבעה?

סתיו שפיר: הוא לא עונה על שאלות ואתה מאפשר לו לעשות זאת.

ניסן סלומינסקי: לדעתך הוא לא ענה.

סתיו שפיר: כדי להגן על החברים שלך.

סתיו שפיר: זאת פוליטיקה.

ניסן סלומינסקי: לדעתי הוא ענה.

סתיו שפיר: הוא לא ענה.

סתיו שפיר: כולם כאן מסכימים.

סתיו שפיר: מישהו פה שמע על איזה מיזמים מדובר?

ניסן סלומינסקי: את מתחילה לנהל שיחה?

סתיו שפיר: תענה לי אתה, ניסן.

ראובן ריבלין: אני אמרתי לך שתהיי חברת כנסת אבל לא כל כך טובה.

סתיו שפיר: הדבר הזה שלא עונים על שאל הבסיסית וניסן עכשיו מאפשר.

סתיו שפיר: אני מצטערת.

סתיו שפיר: הוא מאפשר לו להתחמק.

ניסן סלומינסקי: הוא ענה על שתי השאלות.

סתיו שפיר: הוא לא ענה על שתי השאלות.

סתיו שפיר: הוא לא ענה על השאלה של המיזמים אתם המינהלת הזאת עובדת.

ניסן סלומינסקי: לאלעזר מותר לשאול שאלות?

סתיו שפיר: בטח שמותר לו אבל אחרי שיענו לי על השאלה.

ניסן סלומינסקי: ענו לך כבר.

סתיו שפיר: לא ענו לי.

סתיו שפיר: תגיד לי אתה מה התשובה שהוא ענה.

ניסן סלומינסקי: עשי לי טובה.

ניסן סלומינסקי: את עושה לי מבחן?

סתיו שפיר: אני שואלת.

ניסן סלומינסקי: תעשי לי את זה אחר כך.

ניסן סלומינסקי: אני לא מעוניין לעשות לך מבחן.

ניסן סלומינסקי: את יכולה להסביר לי מה הוא אמר?

סתיו שפיר: כן, אני יכולה להסביר לך.

ניסן סלומינסקי: תסבירי לי את ההגדרה.

סתיו שפיר: הוא אמר שמטרת המינהלת היא לחזק את הזהות היהודית.

סתיו שפיר: הוא לא הסביר איזה זהות יהודית והוא לא הסביר עם איזה מיזמים היא עובדת.

ניסן סלומינסקי: תסלחי לי, את לא אמרת אפילו רבע ממה שהוא אמר.

ניסן סלומינסקי: אני רוצה להגיד לך שהוא נתן תשובה שלמה.

סתיו שפיר: תגיד לי אותה.

ניסן סלומינסקי: או שאת לא מבינה או שאת לא שמעת.

סתיו שפיר: אין בעיה.

סתיו שפיר: פשוט תענה.

ניסן סלומינסקי: לא.

ניסן סלומינסקי: הוא כבר ענה.

סתיו שפיר: עם איזה מיזמים עובדים?

ניסן סלומינסקי: תודה.

ניסן סלומינסקי: אלעזר, בבקשה.

אלעזר שטרן: שאלה ראשונה לגבי המקוואות בעוטף עזה או לא משנה איפה.

אלעזר שטרן: האם יכול להיווצר מצב, כתוצאה מזה שכל אחד דואג לעצמו, שמקווה תהיה ממוגנת וגן ילדים לא יהיה ממוגן?

אלעזר שטרן: זאת אומרת, איך אנחנו יכולים להעביר כאן כסף למיגון.

אלעזר שטרן: זאת השאלה הראשונה.

יצחק כהן: זה גם קליטת עלייה.

<יחזקאל כהן: גם משרד החינוך מטפל במיזמים של עוטף עזה והוא ממגן את הסעות התלמידים.

<יחזקאל כהן: כל משרד מטפל בתחום שלו.

אלעזר שטרן: אתה אומר לי שיכול להיות שמה שאמרתי זה מה שיקרה.

אלעזר שטרן: אם למשרד החינוך יש תקציב פחות מאשר יש למשרד הדתות, יכול להיות שהמקווה תהיה ממוגנת וגן הילדים לא יהיה ממוגן.

יצחק כהן: מיליון ומאתיים אלף שקלים.

ניסן סלומינסקי: התקציב של משרד החינוך פי אלף יותר גדול.

ניסן סלומינסקי: הבעיה היא סדרי העדיפויות של השר.

אלעזר שטרן: זה לא משנה.

אלעזר שטרן: זה עניין מוסרי.

אלעזר שטרן: לזה אני לא מוכן.

ניסן סלומינסקי: אז תזמין את שר החינוך ולא את שר הדתות שרוצה למגן.

אלעזר שטרן: אני צריך להרים יד על כסף המדינה.

משה גפני: אתה צודק במאה אחוזים.

אלעזר שטרן: משה, גם את העזרה שלך הפעם אני לא צריך.

אלעזר שטרן: אני אומר לכם את האמת.

אלעזר שטרן: אני לא יכול בעיני רוחי לחשוב שכתוצאה מזה שאני הרמתי את היד, אני אבוא לישוב בעוטף עזה ואני אראה מקווה ממוגנת וגן ילדים לא ממוגן ואחר כך אני צריך להסביר שזה קשור לשר מסוים.

אלעזר שטרן: אני חושב שמיגון הוא מיגון הוא מיגון.

ניסן סלומינסקי: שלשום הייתי בחנוכת גנים ומעונות בבני דקלים בעוטף עזה והם היו ממוגנים.

אלעזר שטרן: אני שאלתי.

אלעזר שטרן: לא אמרתי שלא.

ניסן סלומינסקי: אבל הוא לא יודע.

אלעזר שטרן: אני ביקשתי תשובה על השאלה הזאת.

<יחזקאל כהן: אני לא ממשרד החינוך.

<יחזקאל כהן: אני מהמשרד לשירותי דת.

ניסן סלומינסקי: אלעזר, הוא נציג משרד הדתות ולא נציג משרד החינוך.

ראובן ריבלין: כרגע אנחנו עוסקים בהעברות תקציביות כאשר על סדר היום סעיף אחד מיוחד שהוא קשור למשרד לשירותי דת.

ראובן ריבלין: המשרד לשירותי דת מטפל בנושאי דת.

אלעזר שטרן: אני יודע.

ראובן ריבלין: הוא לא מטפל בחינוך.

ראובן ריבלין: אתה יכול לבוא ולהגיש שאילתה או הצעת אי אמון בממשלה על כך שמשרד הדתות מטפל במיגון המקוואות.

ראובן ריבלין: אתה רוצה שקודם כל יעשו את גני הילדים ואחר כך את המקוואות.

אלעזר שטרן: אולי עשו אותם.

ראובן ריבלין: הוא לא יכול לענות לך על זה.

ניסן סלומינסקי: הוא לא יודע.

ניסן סלומינסקי: הוא לא נציג משרד החינוך.

ראובן ריבלין: אם חלילה באמת אנחנו מעבירים כסף למקוואות ולא מעבירים לגני ילדים, אני חושב שזה דבר שהוא ראוי לא רק לדיון קואליציוני בתוך הקואליציה אלא להצעת אי אמון בממשלה.

ניסן סלומינסקי: אלעזר, צריכים להעביר מכתב לשר החינוך ולשאול אותו קודם כל אם ממוגן או לא.

ניסן סלומינסקי: אם תקבל תשובה חיובית – מצוין.

ניסן סלומינסקי: אם תקבל תשובה שזה בתהליך וממגנים לאט לאט לפי התקציב – טוב.

ניסן סלומינסקי: אם לא, נזמין אותו לכאן לדיון.

ראובן ריבלין: אתה צודק ברמת המקרו.

זבולון כלפה: כדי להקטין לך מעט את הספק, מיליון ומאתיים אלף שקלים, תאמין לי שזה לא מספיק אפילו למיגון של הדלת של המבנה.

זבולון כלפה: זה מיועד לדברים אחרים של מיגון אנשים, רכבים.

זבולון כלפה: זה ממש לא מבנים.

אורית סטרוק: היית משאיר את זבולון על הר הבית ולא מפנה אותו משם - לא היית צריך למגן.

ניסן סלומינסקי: אורית, לא שייך.

יצחק כהן: אנחנו היינו נגד.

אלעזר שטרן: השאלה השנייה שבעיני היא מאוד מהותית מורכבת משתי שאלות.

אלעזר שטרן: שאלה ראשונה.

אלעזר שטרן: אם המינהלת לזהות יהודית עוסקת בזהות, עד כמה שאני מבין זה עניין של משרד החינוך ולא של משרד הדתות.

יצחק כהן: למה?

יצחק כהן: גם.

אלעזר שטרן: לא.

אלעזר שטרן: זה עניין של חינוך.

אלעזר שטרן: כך אני מבין ממה שכתוב כאן.

סתיו שפיר: המטרות הן חינוכיות.

אלעזר שטרן: אני שואל באמת למה המינהלת הזאת לא נמצאת במשרד החינוך בהנחה שאלה לא הסכמים.

אלעזר שטרן: אני שואל את השאלה כיוון אני בא ממקום עם קצת ניסיון.

אלעזר שטרן: בצבא, מי אחראי על הזהות?

אלעזר שטרן: השאלה השנייה שנסמכת לכאן, לפי ההסבר שקיבלתי על השאלה בכתב, שזה מיועד גם לציבור החרדי וגם לציבור הדתי.

אלעזר שטרן: השאלה שלי היא האם יש בעיה של זהות יהודית לפי ראש המינהלת בציבור החרדי והדתי ולמה כספים שכתובים כאן – אם זה לא כתוב במפורש – הולכים לעבור לשם בהקשרים האלה?

סתיו שפיר: שאלה מעולה.

זבולון כלפה: איפה כתוב חרדים?

אלעזר שטרן: כך כתוב.

סתיו שפיר: הוא גם אמר את זה.

סתיו שפיר: הוא גם אמר את זה בקול רם.

אלעזר שטרן: אני בעד העברת כל הסכום הזה, שלא נתבלבל, וגם לתת למינהלת אבל אני חושש.

ניסן סלומינסקי: אתה שואל רפרנט שאין לו שום יכולת לתת לך תשובה.

אלעזר שטרן: אבל אני שאלתי קודם את השאלה בכתב.

אלעזר שטרן: זאת התשובה שקיבלתי.

ניסן סלומינסקי: השאלה היא לא באוצר.

ניסן סלומינסקי: זה לא האוצר קובע.

אלעזר שטרן: אבל אני לא חושב שזה הוגן בשעה 2:45 להצביע על שאלה שאני צריך לאשר.

סתיו שפיר: הוא גם אמר את זה בקול רם.

ניסן סלומינסקי: אם אני חושב שציפי לבני נניח לא צריכה לנהל משא ומתן?

ניסן סלומינסקי: מה זה שייך?

ניסן סלומינסקי: חילקו תפקידים.

ניסן סלומינסקי: זה הסכם קואליציוני שאתה חתום עליו.

ניסן סלומינסקי: אני הייתי מת שציפי נניח לא תהיה אבל לפי הסכם קואליציוני היא נמצאת.

ניסן סלומינסקי: זה הסכם קואליציוני.

אלעזר שטרן: זה הסכם קואליציוני?

ניסן סלומינסקי: לא.

ניסן סלומינסקי: הוא שואל למה הזהות היהודית נמצאת במשרד הדתות.

משה גפני: אני שואל האם הכסף הזה הוא כסף קואליציוני.

ניסן סלומינסקי: אני לא יודע על קואליציה.

ניסן סלומינסקי: גפני, אני לא יודע אל קואליציה אבל אין לי מושג.

סתיו שפיר: ניסן, שאלה מאוד פשוטה.

ניסן סלומינסקי: שאלה אחרונה.

משה גפני: זה כסף קואליציוני?

ניסן סלומינסקי: אין כסף קואליציוני.

ניסן סלומינסקי: הודיעו שאין כסף קואליציוני.

משה גפני: אני בעד.

משה גפני: זה כסף קואליציוני, כן או לא?

ניסן סלומינסקי: מה שאני יודע זה שאין כסף קואליציוני.

סתיו שפיר: אני רוצה להוסיף שאלה לשאלות של אלעזר.

משה גפני: אני שואל האם זה כסף קואליציוני.

ניסן סלומינסקי: לא יודע אם הוא יודע לתת לך תשובה.

משה גפני: הוא יודע.

<יחזקאל כהן: סיכום בין המשרדים.

משה גפני: זה כסף קואליציוני?

<יחזקאל כהן: לא.

<יחזקאל כהן: זה סיכום בין המשרדים.

ניסן סלומינסקי: שאלה אחרונה לסתיו.

משה גפני: מדברים על החרדים.

משה גפני: מגיעה לכאן פנייה שחילקתם אותה עכשיו עם קיצוץ של ארבעה מיליון שקלים לפנימיות.

ניסן סלומינסקי: אני אדבר על זה.

ניסן סלומינסקי: סידרתי את זה.

משה גפני: יש עוד משהו.

משה גפני: ארבעה מיליון שקלים.

ניסן סלומינסקי: מה שהיה אז.

משה גפני: לא.

משה גפני: זה חדש.

ניסן סלומינסקי: לא.

ניסן סלומינסקי: אני יודע כי דיברתי עם המנכ"ל ואני רוצה לתת על זה דיווח אבל ייגמר הזמן ואני לא אוכל להעביר את זה.

סתיו שפיר: יש סיבה שאני שואלת את השאלה.

סתיו שפיר: בתחילת דרכה של המינהלת דווח על כך שהיא הולכת לפעול עם בתי ספר.

סתיו שפיר: אתה אומר שהיא לא עובדת עם בתי ספר אלא עם כל מיני מיזמים.

סתיו שפיר: אני שואלת עם מי מקיימת המינהלת שיתופי פעולה, עם מי היא עובדת ולאיפה הולכים מועברים ה-14 מיליון שקלים האלה שאני חושבת, למיטב ידיעתי, שהם עשרים מיליון, אבל אם אתה אומר 14 מיליון שקלים, בסדר.

סתיו שפיר: עם מי הם הולכים לעבוד ועם מי אנחנו מתקשרים כאן?

<יחזקאל כהן: אני אומר שוב.

<יחזקאל כהן: המיזמים שיפעלו על ידי המשרד לשירותי דת ---

סתיו שפיר: מה שמותיהם של המיזמים.

<יחזקאל כהן: עם מי המשרד מתעתד לעשות את המיזמים, אינני יודע אבל אני יודע שזה יהיה עם גופים שמסוגלים לבצע את המיזמים האלה.

סתיו שפיר: ברור שכל מיזם יתבצע עם גוף שמסוגל לבצע אותו.

סתיו שפיר: איזה מין תשובה זאת?

<יחזקאל כהן: זאת החלטה של ועדת מכרזים.

סתיו שפיר: חזי, אל תבייש אותנו.

<יחזקאל כהן: זאת החלטה של ועדת מכרזים משרדית שהיא תחליט.

סתיו שפיר: עם איזה מיזמים?

סתיו שפיר: איך מתחלק הכסף הזה?

סתיו שפיר: כמה כסף כל מיזם הולך לקבל?

סתיו שפיר: זאת שאלה שלא קיבלנו עליה תשובה.

ניסן סלומינסקי: אני מבקש ממך שלאחר שיעבירו את הכסף מינהלת הזהות היהודית – כל עוד לא העבירו לה כסף, אני לא יודע אם היא יודעת לעשות חלוקה - והיא תקבע את היעדים, תעבירו לנו את הרשימה של היעדים.

סתיו שפיר: לפני שיעבירו לה את הכסף.

סתיו שפיר: למה שיעבירו לה את הכסף?

סתיו שפיר: הוא לא עונה לך על השאלה.

סתיו שפיר: הוא לא ענה על שאלה אחת מתוך השאלות שנשאלו.

סתיו שפיר: אתה רוצה פשוט להעביר להם 14 מיליון שקלים כאילו זה לא כסף.

ניסן סלומינסקי: אני אמרתי שיעבירו לך את הרשימה אחרי שהם יקבעו את הדברים.

סתיו שפיר: אבל הוא קבע.

סתיו שפיר: הוא אמר שהם עובדים עם מיזמים.

סתיו שפיר: עם איזה מיזמים הם עובדים?

ניסן סלומינסקי: אני לא יודע להגיד.

ניסן סלומינסקי: אני ביקשתי ממנו.

סתיו שפיר: אם כן, לא מעבירים את הכסף.

ניסן סלומינסקי: אחרי שמינהלת הזהות היהודית תקבע את היעדים ואת רשימת הפעילות, הם יעבירו לנו אותה.

סתיו שפיר: אז אחר כך היא תתכבד, תבוא ותבקש את הכסף.

ניסן סלומינסקי: לא.

ניסן סלומינסקי: היא לא תעשה לפני שנעביר אישור.

סתיו שפיר: למה?

סתיו שפיר: את האישור היא כבר קיבלה מהממשלה.

סתיו שפיר: היא תציג תכנית עבודה ואז תקבל את הכסף.

סתיו שפיר: על מה היא צריכה 14 מיליון?

סתיו שפיר: לאיפה הולכים 14 מיליון השקלים?

ניסן סלומינסקי: יש לך שאלות, זה בסדר.

סתיו שפיר: מה זה יש לך שאלות?

ניסן סלומינסקי: אני לא מצליח להבין.

סתיו שפיר: על מה הולכים 14 מיליון השקלים.

ניסן סלומינסקי: למה לא שאלת את זה על מיליון דברים אחרים?

סתיו שפיר: שאלתי את זה על מיליון דברים אחרים.

סתיו שפיר: אני לא זאת שהכניסה לדיון את ההתנגחות ואת ההסכמים.

אלעזר שטרן: אני אומר שוב שבעיניי השאלות האלה הן שאלות עקרוניות.

אלעזר שטרן: אני לא יודע אם יש דרך.

אלעזר שטרן: אני מבין שזה קואליציה-אופוזיציה.

אלעזר שטרן: אני לא יודע מה הדחיפות הגדולה.

אלעזר שטרן: אני מבין שאתם רוצים שזה יהיה במשרד הדתות, הסכמים קואליציוניים – אני מבין.

אלעזר שטרן: אני חושש שהזהות היהודית שהיא חשובה לי, ילך הכסף למוסדות דתיים חרדיים כמו שכתוב כאן, גם ציוניים וגם חרדים.

משה גפני: אין לך מה לדאוג.

יצחק כהן: תהיה רגוע.

אלעזר שטרן: גם לא מוסדות של ציונות דתית שאין שם בעיה.

משה גפני: לחרדים זה לא ילך.

סתיו שפיר: מה עם החילוניים?

סתיו שפיר: אני לא חושבת שיש בעיה עם הזהות היהודית שלי.

אלעזר שטרן: אני חושב שיש בעיה עם זהות יהודית במוסדות החינוך הממלכתי.

סתיו שפיר: זה מדאיג אותי כי זה מה שמדאיג אתכם.

ניסן סלומינסקי: אלעזר, כתוב בהסכם הקואליציוני, חתומים עליו כולנו, שזה ייפתח להרבה דברים אחרים ואני לא חושב שזה מה שאנחנו רוצים.

סתיו שפיר: למה?

סתיו שפיר: אבל אף אחד לא חתם על הסכום.

סתיו שפיר: שיסביר מה הסכום.

ניסן סלומינסקי: השאלה שלך הייתה למה זה נמצא שם ולא שם.

ניסן סלומינסקי: זאת השאלה המרכזית.

אלעזר שטרן: על זה אני לא מפרק את העניין.

אלעזר שטרן: למה זה נמצא שם ולא שם, זה כואב לי אבל דווקא בגלל שזה נמצא שם, וכדי שזה לא יהיה מוסד שמסבסד לימודים שממילא מתקיימים או שזה מסבסד אוכלוסייה דתית שבעיניי יש לה הרבה פחות גישה לזהות יהודית.

ניסן סלומינסקי: תשב עם הרב רונסקי ותרד לעומק העניין, כי אז תבין את הדברים.

סתיו שפיר: תביא את הרב רונסקי לכאן.

מיכל בירן: זה רעיון מעולה.

סתיו שפיר: שהרב רונסקי יבוא לכאן ויספר לנו להיכן הולכים 14 מיליון שקלים.

ראובן ריבלין: אין לנו רוב כאן.

ניסן סלומינסקי: אני אצביע.

סתיו שפיר: ניסן, מה שאתה אומר, אתה אומר לאלעזר שישתוק כי יש כאן הסכמים קואליציוניים.

סתיו שפיר: אנחנו שואלים כאן שאלות ענייניות על התקציב ואתה מתעלם מהשאלות הענייניות האלה.

ניסן סלומינסקי: אני הסברתי.

ניסן סלומינסקי: הוא שאל שאלה למה זה בדתות ולא בחינוך.

סתיו שפיר: אבל אני שאלתי שאלות שלא קיבלתי עליהן תשובות.

סתיו שפיר: לאיפה הולכים 14 מיליון השקלים האלה?

סתיו שפיר: לא קיבלתי תשובות.

ניסן סלומינסקי: אז לא קיבלת תשובות.

סתיו שפיר: מה הדחיפות הגדולה בהעברת 14 מיליון שקלים לרב רונסקי?

סתיו שפיר: אתה לא יכול לדחות את זה בשבוע?

ניסן סלומינסקי: יש לך כיוון מסוים שהוא שונה ממה שאני חושב.

סתיו שפיר: מה הקשר?

ניסן סלומינסקי: אני חושב שאם אנחנו נקבל את זה אחר כך, זה מספיק לי.

סתיו שפיר: הסכמתי אתך על עניינים אחרים.

סתיו שפיר: כאן אני לא מבינה מה הדחיפות להעביר להם.

סתיו שפיר: שהוא קודם יעביר את התשובות שלו ואחר כך נאשר לו את התקציב.

סתיו שפיר: מה הבעיה עם זה?

משה גפני: אנחנו מבקשים התייעצות סיעתית.

ניסן סלומינסקי: בסדר.

סתיו שפיר: גם אנחנו רוצים התייעצות סיעתית.

מיכל בירן: לגמרי.

ניסן סלומינסקי: חמש דקות.

סתיו שפיר: חמש דקות לכל אחד.

ניסן סלומינסקי: תדעו שבגללכם אני אאחר להלוויה של חבר.

ניסן סלומינסקי: קחו את זה על מצפונכם.

ניסן סלומינסקי: אני לא אלך אבל קחו את זה על מצפונכם.

סתיו שפיר: אין בעיה, נדחה את ההעברה לשבוע הבא.

ניסן סלומינסקי: חמש דקות התייעצות.

סתיו שפיר: אבל חמש הדקות הן לא בזמן שמעבירים.

סתיו שפיר: אנחנו רוצות להתייעץ ושהישיבה תפסיק לחמש דקות.

ניסן סלומינסקי: רבותיי, יש כאן בקשה.

סתיו שפיר: ניסן, בזמן ההתייעצות אנחנו מבקשות שלא יהיו עוד העברות.

ניסן סלומינסקי: ביקשת.

ניסן סלומינסקי: אני ממשיך.

ניסן סלומינסקי: יש כאן בקשה מיוחדת שלא חולקה לכם שהגיעה בנושא של הביטחון.

ניסן סלומינסקי: היא ברמה שאנחנו צריכים לקבוע את המסגרת.

ניסן סלומינסקי: הפירוט יינתן בוועדה המשותפת החסויה.

ניסן סלומינסקי: הם אומרים שזה דחוף מאוד מאוד מאוד.

ניסן סלומינסקי: היא הגיעה אתמול.

ניסן סלומינסקי: הגיע שליח מיוחד ועכשיו אני מבקש, אם יש כאן מישהו שיוכל להסביר את מה שהוא כן יכול להסביר.

ניסן סלומינסקי: פניות מספר 148 עד 150.

<אסף וסרצוג: מדובר בפנייה שנועדה להעביר סך של 251 מיליון ו-750 אלפי שקלים לתקציב הביטחון.

<אסף וסרצוג: הסברים לגבי השימושים כפי שציין יושב ראש הוועדה יינתנו בוועדה המשותפת.

<אסף וסרצוג: חשוב לי לציין שמדובר בסיכומים ישנים בין משרד האוצר למשרד הביטחון.

<אסף וסרצוג: לא מדובר כאן בחלק מדיוני התקציב השוטפים.

<אסף וסרצוג: זה לא חלק מדו שיח שמתנהל כרגע בין משרד הביטחון, משרד ראש הממשלה ומשרד האוצר בקשר לתקציב הביטחון.

<אסף וסרצוג: אלה סיכומים ישנים.

<אסף וסרצוג: הם לא תוקצבו עד עתה מכיוון שמשרד הביטחון, צה"ל, נדרש לקיים מספר צעדים על מנת לעמוד בחלקם בסיכום.

<אסף וסרצוג: הם מועברים כעת וכפי שציין היושב ראש, השימושים יידונו בוועדה המשותפת.

סתיו שפיר: ניסן, תודיע לי מתי מתחילות חמש הדקות של ההתייעצות.

ניסן סלומינסקי: עוד שתי דקות.

סתיו שפיר: בזמן שלא מקיימים עוד דיון.

ניסן סלומינסקי: אני רוצה לומר בנושא הזה שהגיע שליח מיוחד ונתן לי את הרקע בלבד.

ניסן סלומינסקי: אנחנו מדברים על כך שאנחנו מאשרים רק את המסגרת.

ניסן סלומינסקי: הכיוון הוא לא נעליים אלא זה כיוון אחר לחלוטין.

ניסן סלומינסקי: הכיוון שמדובר – חשוב שנעלה את זה מאתמול להיום וגם נאשר את זה, אני מקווה.

זבולון כלפה: זה נוהל קבוע אתם?

ניסן סלומינסקי: לא תמיד.

משה גפני: תדע לך שזה לא בסדר.

משה גפני: העברות מהסוג הזה, יושב ראש הוועדה צריך לדעת כי אחרת הם יעשו לך את זה כל הזמן.

ניסן סלומינסקי: יש לי את הכיוון.

משה גפני: אני לא אישרתי סכום דומה כי לא ידעתי מה זה.

ניסן סלומינסקי: אני יודע את הכיוון.

ניסן סלומינסקי: ועדת המשנה המיוחדת שצריכה לדון בפרטים, היא ועדה שונה מהוועדה בה אני נמצא.

משה גפני: אבל זה לעקוף את ועדת הכספים.

ניסן סלומינסקי: לא.

ראובן ריבלין: אבל אתה היושב ראש.

ניסן סלומינסקי: לא בוועדה.

ניסן סלומינסקי: זאת ועדה חסויה אחרת.

משה גפני: זאת לא ועדת משנה.

משה גפני: זאת ועדה משותפת.

משה גפני: זה לא היה עובר את ועדת הכספים.

ראובן ריבלין: ועדה משותפת לתקציב הביטחון.

ניסן סלומינסקי: כן, אבל ועדה מיוחדת שלא אנחנו נמצאים בה אלא מישהו אחר.

ניסן סלומינסקי: אני אומר שוב, זאת בקשה של הביטחון.

ניסן סלומינסקי: מאחר והם ביקשו, אני מעביר את הבקשה של הביטחון בלי קשר לרוב ומיעוט כאן, בלי שאני עושה את החשבון אם יש לי רוב או אין לי.

ניסן סלומינסקי: אני מעביר.

ניסן סלומינסקי: יפילו את זה, על אחריות של כל אלה שיצביעו נגד.

סתיו שפיר: לא שמענו את פרטי ההעברה.

סתיו שפיר: אתה המשכת בזמן שאנחנו היינו בהתייעצויות.

סתיו שפיר: אנחנו לא מבינים על מה מדובר.

ניסן סלומינסקי: הסביר הנציג של משרד האוצר.

סתיו שפיר: לא שמענו.

סתיו שפיר: היינו בהתייעצות סיעתית.

מיכל בירן: היינו בהתייעצות סיעתית.

מיכל בירן: שיסביר.

ניסן סלומינסקי: אתה רוצה עוד פעם להסביר במשפט אחד?

משה גפני: הם צריכים להגיד משהו לפחות ליושב ראש.

משה גפני: אנחנו לא חותמת גומי.

ניסן סלומינסקי: אמרתי לך שמבחינתי זה שכנע אותי.

ניסן סלומינסקי: אמרתי שהפירוט יהיה בוועדת משנה חסויה.

ניסן סלומינסקי: אם לא נראה לך, תצביעי נגד.

יצחק כהן: אני מנחש על מה מדובר.

סתיו שפיר: אתם לא יכולים לעשות את זה.

ניסן סלומינסקי: תסביר במשפט אחד.

<אסף וסרצוג: הפנייה נועדה להעביר סך של 251 מיליון ו-750 אלפי שקלים לתקציב הביטחון.

<אסף וסרצוג: כפי שציין יושב ראש הוועדה, השימושים יידונו - מכיוון שמדובר בשימושים מסווגים - בוועדה המשותפת של חוץ וביטחון וכספים.

<אסף וסרצוג: חשוב לציין שמדובר בסיכומים ישנים בין משרד האוצר למשרד הביטחון ולא מדובר בחלק מהתקציב מדיוני התקציב שמתנהלים עכשיו.

יצחק כהן: משהו פתאומי קרה.

סתיו שפיר: ממתי הסיכומים?

<אסף וסרצוג: הסיבה שהם לא הועברו עד עכשיו זה כיוון שמשרד הביטחון נדרש להשלים מספר תנאים.

מיכל בירן: רוצים לעשות כאן עבודה רצינית, להקשיב, ואתם מפריעים.

מיכל בירן: אנחנו לא שומעות כי יושב ראש הוועדה מפריע.

<אסף וסרצוג: כפי שציינתי, הסיבה שהסיכומים האלה לא עברו עד עכשיו נובעת מהעובדה שמשרד הביטחון נאלץ לעמוד במספר תנאים שגם הם יפורטו בוועדה.

סתיו שפיר: ממתי הסיכומים הישנים האלה?

<אסף וסרצוג: אני לא יודע את התאריך.

סתיו שפיר: מה זה ישנים?

סתיו שפיר: ישנים זה חודשים או שנים?

<אסף וסרצוג: חודשים.

<אסף וסרצוג: הם נועדו להיות מועברים השנה.

סתיו שפיר: הם נועדו להיות מועברים השנה לפי סיכומים ישנים.

<אסף וסרצוג: לא בהכרח.

משה גפני: העברות של משרד הביטחון הולכות אחרי שזה מאושר בוועדת הכספים.

ניסן סלומינסקי: זאת המסגרת המאושרת.

משה גפני: הוועדה המשותפת.

משה גפני: אין דבר כזה מכיוון שגם הוא מדבר על סיכומים ישנים.

משה גפני: שום דבר כאן הוא לא קריטי.

משה גפני: יודע לפחות יושב ראש הוועדה – ואם סומכים עליו, במקרים שסומכים עליו – והוא אומר שהנושא הוא באמת חשוב והוא יודע מה הוא.

משה גפני: במקרה כזה, אפשר לסמוך עליו ומעבירים את זה.

משה גפני: הוא לא יכול להגיד את זה כי הוא לא יודע.

מיכל בירן: הוא אמר שהוא לא יודע.

זהבה גלאון: אדוני היושב ראש, הערה.

זהבה גלאון: אני שומעת את הנציג שמציג לנו את הבקשה והוא מדבר על שימושים מסווגים.

זהבה גלאון: אי אפשר לפרט בפני חברי הוועדה כי מדובר במה שנקרא שימושים מסווגים.

זהבה גלאון: אני רוצה להעיר הערה.

זהבה גלאון: בשנה שעברה תקציב הביטחון עלה בעשרה אחוזים יותר ממה שאושר לו בתקציב המקורי.

זהבה גלאון: כל פעם הגיעו לכאן לוועדה והסבירו לנו איזה שימושים מסווגים וקריטיים ורק יודעי חן יודעים מה הנושאים ואנחנו צריכים להיות חותמת גומי ולהצביע.

זהבה גלאון: בכל הכבוד רובי, יש לי הרבה הערכה אליכם אבל אנחנו לא חותמת גומי שלכם ואנחנו לא מרימים את היד באופן אוטומטי.

זהבה גלאון: עשרים אחוזים יותר ממה שתקציב הביטחון מאושר כל שנה, זה מה שקורה בסוף השנה ואנחנו לא נצביע בעד זה ולא מעניין אותי מה השימושים.

ראובן ריבלין: את יכולה להצביע נגד.

ניסן סלומינסקי: הגיע שליח מיוחד והסביר לי באיזה תחום מדובר.

ניסן סלומינסקי: אני בוועדת המשנה החסויה של אותו תחום לא נמצא ולכן אני גם לא זכאי ולא רוצה לדעת פרטים מעבר לתחום ההוא.

ניסן סלומינסקי: נקודה.

ניסן סלומינסקי: על דעתי אני מצביע בעד.

סתיו שפיר: אמרו לך עכשיו שמדובר בהסכם ישן.

ניסן סלומינסקי: מי בעד אישור פניות מספר 148 עד 150?

ניסן סלומינסקי: פניות מספר 148 עד 150 - אושרו

ראובן ריבלין: עכשיו הזהות היהודית.

ניסן סלומינסקי: אחרי ההתייעצות.

סתיו שפיר: לא הייתה התייעצות.

סתיו שפיר: אני מבקשת חמש דקות מעכשיו.

ניסן סלומינסקי: לא.

ניסן סלומינסקי: נגמר הדיון.

סתיו שפיר: לא היה לנו זמן להתייעצות.

סתיו שפיר: מצטערת, לפי התקנון אתה חייב לתת חמש דקות.

ניסן סלומינסקי: עברו כבר עשרים דקות.

סתיו שפיר: חמש דקות שמתחילות עכשיו.

ניסן סלומינסקי: אנחנו מצביעים על פניות מספר 139 ו-141.

סתיו שפיר: ניסן, אתה לא יכול לעשות את זה.

ניסן סלומינסקי: מי בעד אישור הפניות?

סתיו שפיר: אתה לא יכול לעשות את זה.

סתיו שפיר: היועץ המשפטי, האם זה אפשרי?

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: פניות מספר 139 ו-141 – אושרו

ניסן סלומינסקי: הפניות אושרו.

סתיו שפיר: ניסן, אתה לא יכול לערוך הצבעה.

סתיו שפיר: ההעברה הזאת היא מחטף.

<קריאה: אני מבקש רביזיה.

משה גפני: אני מבקש רביזיה.

סתיו שפיר: גם אני מצטרפת לרביזיה.

ראובן ריבלין: אני מצדיע לאופוזיציה.

ניסן סלומינסקי: הישיבה נעולה.